-----------------------------------------------------------------------
  4. การประกอบธุรกิจของแต่ละสายผลิตภัณฑ์

  -----------------------------------------------------------------------

4.1 ลักษณะผลิตภัณฑ์และบริการ

  (1) ธุรกิจถ่านหิน (Coal Business)

  ถ่านหินเป็นเชื้อเพลิงแข็ง โดยทั่วไปมีสีเข้มตั้งแต่สีน้ำตาลถึงดำสนิท
  การผลิตถ่านหินจะเริ่มจากการสำรวจหาแหล่งถ่านหินที่มีศักยภาพในเชิงพาณิชย์ ทำการผลิต
  (ขุดและขน) การคัดเลือกถ่านหิน
  การนำถ่านหินที่ได้มาบดให้มีขนาดและคุณภาพตรงตามที่ลูกค้าต้องการ
  และการกองสต็อกไว้ที่เหมืองเพื่อรอส่งมอบให้ลูกค้าต่อไป

  เหมืองถ่านหินในสาธารณรัฐอินโดนีเซีย มีกำลังการผลิตรวม 23 ล้านตันต่อปี ประกอบด้วย

  []1) เหมืองอินโดมินโค (Indominco) ดำเนินการโดย PT. Indominco Mandiri บริษัทฯ
  ถือหุ้นอยู่ร้อยละ 65 มีพื้นที่ประทานบัตรทั้งหมด 251.20 ตารางกิโลเมตร ตั้งอยู่ในอำเภอบอนตัง
  จังหวัดกาลิมันตันตะวันออก (Bontang, East Kalimantan Province) มีอายุประทานบัตร
  30 ปี ( 2540 – 2570) เริ่มทำการผลิตในเชิงพาณิชย์เมื่อวันที่ 18 เมษายน 2540
  ปัจจุบันมีกำลังการผลิต 15 ล้านตันต่อปี
  เหมืองอินโดมินโคมีท่าเรือขนส่งที่สามารถรองรับการขนถ่ายถ่านหินออกจากประเทศอินโดนีเซียประมาณ
  18 ล้านตันต่อปี

  []2) เหมืองทรูบาอินโด (Trubaindo) ดำเนินการโดย PT. Trubaindo Coal Mining
  บริษัทฯ ถือหุ้นอยู่ร้อยละ 65 มีพื้นที่ประทานบัตรทั้งหมด 374.18 ตารางกิโลเมตร
  ตั้งอยู่ในอำเภอกูไตตะวันตก จังหวัดกาลิมันตันตะวันออก (West Kutai, East Kalimantan)
  Trubaindo ลงนามในสัญญาการทำเหมืองเมื่อวันที่ 15 สิงหาคม 2537
  มีอายุประทานบัตรเป็นเวลา 30 ปี นับจากปีแรกที่เริ่มผลิต เริ่มทำการผลิตในเชิงพาณิชย์เมื่อวันที่
  9 พฤษภาคม 2548 มีกำลังการผลิต 6.5 ล้านตันต่อปี

  3) เหมืองโจ-ร่ง (Jorong) ดำเนินการโดย PT. Jorong Barutama Greston
  (Jorong) บริษัทฯ ถือหุ้นอยู่ร้อยละ 65 มีพื้นที่ประทานบัตรเริ่มต้น 984.18 ตารางกิโลเมตร
  ตั้งอยู่บริเวณอำเภอตานาห์ลาอุท จังหวัดกาลิมันตันใต้ (Tanah Laut, South Kalimantan
  Province)

  ปัจจุบันบริษัทฯ ได้ทำการตัดพื้นที่ตามเงื่อนไขของสัญญาการทำเหมือง คงเหลือพื้นที่ที่ทำการผลิต
  221 ตารางกิโลเมตร มีอายุประทานบัตร 30 ปี ( 2542 – 2572)
  ซึ่งเริ่มทำการผลิตในเชิงพาณิชย์เมื่อวันที่ 10 ธันวาคม 2542 ปัจจุบันมีกำลังการผลิต 2.0
  ล้านตันต่อปี

  []4) เหมืองคิทาดิน (Kitadin) ดำเนินการโดย PT. Kitadin บริษัทฯ ถือหุ้นอยู่ร้อยละ 65
  มีพื้นที่ประทานบัตรทั้งหมด 53.11 ตารางกิโลเมตร ตั้งอยู่ในอำเภอบอนตัง
  และอำเภอกูไตการ์ตาเนอการา จังหวัดกาลิมันตันตะวันออก (Bontang and
  Kutaikartanegara, East Kalimantan) มีอายุประทานบัตร 10 ปี (2543– 2553)
  ปัจจุบันมีกำลังการผลิต 2.0 ล้านตันต่อปี ในปี 2552 ได้เริ่มกลับมาทำการผลิตอีกครั้ง
  หลังจากได้หยุดการผลิตชั่วคราวตั้งแต่ปี 2550

  5) แหล่งถ่านหินบารินโต (Bharinto) ดำเนินการโดย PT. Bharinto Ekatama บริษัทฯ
  ถือหุ้นอยู่ร้อยละ 72.98 และได้รับสิทธิในการทำเหมืองถ่านหินกับรัฐบาลสาธารณรัฐอินโดนีเซีย
  ฉบับลงวันที่ 20 พฤศจิกายน 2540 แหล่งถ่านหินบารินโต (Bharinto)
  ตั้งอยู่ในเขตรอยต่อของอำเภอบาริโตเหนือ จังหวัดกาลิมันตันกลาง (North Barito,
  Central Kalimantan) กับอำเภอกูไตตะวันตก จังหวัดกาลิมันตันตะวันออก (West Kutai,
  East Kalimantan) ต่อเนื่องกับแหล่งถ่านหินทรูบาอินโด (Trubaindo)
  ปัจจุบันอยู่ระหว่างขั้นตอนการก่อสร้าง และมีแผนจะเริ่มทำการผลิตภายในปี 2554

  เหมืองถ่านหินในประเทศออสเตรเลีย

  Centennial เป็นหนึ่งในผู้ดำเนินการเหมืองถ่านหินใต้ดินที่ใหญ่ที่สุดในรัฐ New South Wales
  โดยการผลิตไฟฟ้าจากถ่านหินในรัฐ New South Wales ประมาณร้อยละ 46
  ใช้ถ่านหินที่ผลิตและจำหน่ายขึ้นโดย Centennial ทรัพย์สินหลักที่ใช้ในการประกอบธุรกิจของ
  Centennial
  ประกอบด้วยกรรมสิทธิ์ในการดำเนินธุรกิจเหมืองถ่านหินในภาคเหนือและภาคตะวันตกของรัฐ New
  South Wales โดยมีกำลังการผลิตรวม 18 ล้านตันต่อปี ประกอบด้วยเหมืองดังต่อไปนี้

1.  เหมือง Airly

  []เหมือง Airly ซึ่งเป็นโครงการเหมืองถ่านหินเพื่อการส่งออกที่มีกำลังผลิต 1.6-1.8
  ล้านตันต่อปี เหมือง Airly ตั้งอยู่ใกล้เมือง Lithgow ในเขตถ่านหินตะวันตก (Western
  Coalfield) รัฐ New South Wales ตัวเหมืองมีปริมาณทรัพยากรถ่านหินประมาณ 120
  ล้านตัน และปริมาณถ่านหินสำรองมากพอสำหรับการทำเหมืองได้มากกว่า 20 ปี
  โดยเหมืองแห่งนี้ใช้สำหรับการส่งออกผ่านท่าเรือ Kembla ทั้งนี้เหมือง Airly
  ได้เริ่มเปิดดำเนินการผลิตในปี 2553

2.  เหมือง Angus Place/Springvale JV

  []เหมือง Angus Place/Springvale JV เป็นกิจการร่วมค้า (Joint Venture) ระหว่าง
  Centennial (ร้อยละ 50) และ SK Kores (Australia) Pty Ltd. (ร้อยละ 50)
  จัดตั้งขึ้นในเดือนมิถุนายน 2550 โดยมี Centennial เป็นผู้ดำเนินงานเหมืองแห่งนี้
  ตั้งอยู่ในเขตถ่านหินภาคตะวันตกในรัฐ New South Wales ห่างจากเมือง Lithgow
  ไปทางตะวันตกเฉียงเหนือเป็นระยะทาง 15 กิโลเมตร

  เหมือง Angus Place/Springvale
  ผลิตถ่านหินที่ใช้เป็นเชื้อเพลิงให้ความร้อนสำหรับตลาดทั้งในประเทศและต่างประเทศ
  กำลังการผลิตสูงกว่า 7 ล้านตันต่อปี โดยใช้เทคโนโลยีการทำเหมืองแบบต่อเนื่อง
  (Continuous Mining) มีปริมาณถ่านหินประมาณ 435 ล้านตัน
  ซึ่งปริมาณดังกล่าวรวมส่วนของโครงการ Wolgan Road โครงการ Neubecks และ
  โครงการเหมือง Kerosene Vale นอกจากนี้เหมือง Angus Place/Springvale
  ยังมีสายพานสำหรับขนส่งสินค้าไปยังลูกค้าในประเทศ
  โดยเฉพาะและในอนาคตอันใกล้นี้ก็ยังมีโครงการขยายกำลังขนส่งและพัฒนาประสิทธิภาพของ
  Lidsdale Sliding ต่อไป

3.  เหมือง Awaba

  []เหมือง Awaba เป็นเหมืองใต้ดินแบบต่อเนื่อง (Underground & Continuous)
  ประกอบด้วยหน่วยผลิตสองหน่วย
  สามารถผลิตถ่านหินที่ใช้เป็นเชื้อเพลิงให้ความร้อนที่มีคุณภาพเหมาะสำหรับการจำหน่ายในต่างประเทศ
  มีส่วนประกอบซัลเฟอร์ต่ำและมีเถ้าปนเปื้อนในระดับปานกลาง เหมือง Awaba ตั้งอยู่ใกล้เมือง
  Toronto ในเขตถ่านหิน Newcastle Coalfield รัฐ New South Wales

  ในปี 2553 เหมือง Awaba มีแผนที่จะผลิตถ่านหิน 780,000 ตัน
  และมีการสร้างเส้นทางลำเลียงไปเหมือง Newstan และโรงไฟฟ้า Eraring
  เพื่อสามารถใช้ประโยชน์จากโรงงานแปรรูปถ่านหินและอุปกรณ์ขนส่งต่างๆ เพื่อการส่งออก

4.  []Charbon Underground & Charbon Open-cut

  เหมือง Charbon ตั้งอยู่ที่เมือง Kandos ในเขตถ่านหินตะวันตก (Western Coalfield)
  ในรัฐ New South Wales โดยเป็นการดำเนินการแบบ Underground Continuous
  Mining และ Open Mining เหมืองแห่งนี้ใช้สำหรับการส่งออกเป็นหลัก
  โดยถ่านหินจะถูกขนส่งทางรถไฟไปยังท่าเรือ Kembla ทั้งนี้มีกำลังการผลิตประมาณ 1.2
  ล้านตันต่อปี

5.  เหมือง Clarence

  []เหมือง Clarence ตั้งอยู่ใกล้เมือง Lithgow ในเขตถ่านหินตะวันตก (Western
  Coalfield) ของรัฐ New South Wales มีปริมาณถ่านหินสำรองประมาณ 230 ล้านตัน
  และสามารถผลิตถ่านหินได้ 2.5 ล้านตันต่อปี เหมือง Clarence เป็นเหมืองแบบต่อเนื่อง
  (Continuous Mine) ที่มีประสิทธิภาพสูงสุดในประเทศ นอกจากนี้ Clarence
  เป็นเหมืองที่เน้นส่งออกไปต่างประเทศ ผ่านท่าเรือ Kembla
  โดยมีโรงเตรียมถ่านหินที่มีประสิทธิภาพและสามารถใช้พัฒนาผลิตภัณฑ์ถ่านหินได้หลายรูปแบบ

6.  เหมือง Ivanhoe North

  เหมือง Ivanhoe North ตั้งอยู่ใกล้โรงไฟฟ้า Mount Piper
  เป็นเหมืองถ่านหินประเภทเชื้อเพลิงให้ความร้อน ที่ผลิตสำหรับการส่งออกต่างประเทศผ่านท่าเรือ
  Kembla
  แต่มีความสามารถส่งขายในประเทศได้หากจำเป็นเหมืองแห่งนี้เป็นการดำเนินการเหมืองเปิดขนาดเล็กที่จะช่วยฟื้นฟูสภาพเหมืองเก่าเหมืองหนึ่ง
  ซึ่งสามารถขุดกู้ถ่านหินได้กว่า 525,000 ตันภายในสองปี

7.  เหมือง Mandalong

  []เหมือง Mandalong เป็นเหมืองแบบกำแพงยาว (Longwall) มีกำลังการผลิตสูง
  ใช้เครื่องจักรกลแบบContinuous Mining โดยสามารถขุดชั้นถ่านหินความหนากว่า 5 เมตร
  เริ่มดำเนินการผลิตถ่านหินในเดือนมกราคม 2548 ตั้งอยู่ใกล้เมือง Morisset ในรัฐ New
  South Wales มีปริมาณถ่านหิน สำรองประมาณ 102 ล้านตัน ปัจจุบันมีกำลังการผลิตเฉลี่ย 5.0
  ล้านตันต่อปี ทั้งนี้ Centennial เพิ่งสร้างเส้นทางขนส่งใหม่เสร็จในปี 2553
  ทำให้การส่งออกสามารถเริ่มต้นภายในปีนี้

8.  เหมือง Mannering

  []เหมือง Mannering ประกอบด้วยเครื่องทำเหมืองอย่างต่อเนื่อง (Continuous) 3 หน่วย
  เริ่มเปิดดำเนินการขึ้นอีกครั้งในเดือนมกราคม 2548 ด้วยทรัพยากรถ่านหินกว่า 250 ล้านตัน
  แต่เนื่องจากความคืบหน้าของเหมือง Mannering ได้รับผลกระทบจากการทรุดตัวของผิวดิน
  กำลังการผลิตจึงอยู่ที่ 1 ล้านตันต่อปี โดยตั้งเป้าการผลิตไว้ที่ 900,000 ตันในปี 2552

  เหมือง Mannering ตั้งอยู่บนบริเวณชั้นหิน Fassifern ในเขตถ่านหิน New Castle รัฐ New
  South Wales และมีการใช้สายพานในการลำเลียงถ่านหินให้แก่ Delta Electricity
  ซึ่งเป็นลูกค้าหลักที่ตั้งอยู่ในบริเวณใกล้กับเหมือง

9.  เหมือง Myuna

  []เหมือง Myuna ตั้งอยู่ใน Wangi Wangi บริเวณทะเลสาบ Macquarie ในเขตถ่านหิน New
  Castle รัฐ New South Wales ใช้วิธี Continuous Mining ในการขุดเจาะ
  และใช้สายพานเฉพาะสำหรับลำเลียงถ่านหินให้ลูกค้าหลัก คือ Eraring Energy
  ซึ่งอยู่ในบริเวณใกล้เคียง ปัจจุบันเหมือง Myuna มีกำลังการผลิต 1.5 ล้านตันต่อปี
  และสามารถขยายได้ถึง 2 ล้านตันต่อปี เหมือง Myuna มีปริมาณถ่านหินมากกว่า 380 ล้านตัน
  ส่วนใหญ่เป็นถ่านหินที่ใช้เป็นเชื้อเพลิงให้ความร้อน ที่มีปริมาณซัลเฟอร์ต่ำ
  เหมาะสำหรับทั้งการส่งออกและขายในประเทศ

10. เหมือง Newstan

  []เหมือง Newstan มีโรงงานจัดเตรียมถ่านหิน ตั้งอยู่ในเขตถ่านหิน New Castle รัฐ New
  South Wales ด้วยตำแหน่งที่ใกล้ท่าเรือ Newcastle
  หน้าที่หลักของเหมืองคือการล้างถ่านหินที่ใช้เป็นเชื้อเพลิงให้ความร้อน และถ่านหิน Semi-Soft
  ที่ขุดขึ้นจากเหมืองต่างๆ เพื่อเตรียมการสำหรับการส่งต่อไปยังตลาดในประเทศและต่างประเทศ
  การที่เหมืองเชื่อมต่อกับรถไฟรางคู่ทำให้การขนส่งสินค้าไปยังท่าเรือขนส่งถ่านหิน Kembla
  เป็นไปอย่างมีประสิทธิภาพ

  เหมือง Newstan มีกำลังการผลิตมากกว่า 4 ล้านตันต่อปี
  และมีเส้นทางลำเลียงที่ใช้สำหรับจัดส่งไปที่โรงไฟฟ้า Eraring โดยเฉพาะเหมือง Newstan
  ยังมีทรัพยากรถ่านหินที่เหมาะกับทั้งการขายทั้งในและต่างประเทศ
  ซึ่งสามารถใช้ประโยชน์ร่วมกันกับโครงการ Newstan Lochiel ได้

  โครงการในอนาคต

1.  Inglenook

  Centennial ได้รับใบอนุญาตสำรวจภูมิประเทศ 3 ฉบับ เป็นพื้นที่รวม 95 ตารางกิโลเมตร
  ในบริเวณเขตถ่านหินตะวันตก (Western Coalfield) ซึ่งล้อมรอบโครงการสำรวจ Cherry
  Tree Hill ของ Centennial ที่มีอยู่ในปัจจุบัน และยังใกล้เหมืองต่างๆ ที่มีอยู่ในเขตเดียวกัน
  ทั้งหมดนี้ทำให้บริเวณดังกล่าวเป็นบริเวณที่มีศักยภาพสูงที่สามารถนำไปใช้ผลิตถ่านหินที่ใช้เป็นเชื้อเพลิงให้ความร้อน
  ทั้งสำหรับส่งออกและส่งขายในประเทศ และเกิดประโยชน์ร่วมกันกับเหมืองต่างๆ ที่
  Centennial มี โดยเฉพาะเหมือง Charbon และ Airly นอกเหนือจากนั้น Inglenook
  ยังอยู่ใกล้กับทางรถไฟตะวันตก เชื่อมต่อโดยตรงกับท่าเรือส่งออกถ่านหิน Kembla และที่สำคัญ
  Inglebook ยังสามารถใช้ประโยชน์โรงงานแปรรูปถ่านหินและอุปกรณ์ขนส่งต่างๆ ที่ Charbon
  มี ซึ่งก่อให้เกิดการประหยัดจากขนาดการผลิต (Economies of scale)
  นำมาซึ่งมูลค่าเพิ่มในอนาคต

2.  Mandalong Southern Extension Project

  โครงการสำรวจ Mandalong South ตั้งอยู่ทางตะวันตกเฉียงใต้ของเมือง Morisset
  และทางตะวันตกของเมือง Wyee ครอบคลุมพื้นที่ประมาณ 44,670,000 ตารางเมตร
  ตัวโครงการเป็นส่วนขยายจากเหมือง Mandalong เดิม โดย Centennial
  จะศึกษาความเป็นไปได้ของโครงการในระยะเวลา 2 ปีข้างหน้า
  เพื่อทำให้การออกแบบเหมืองในบริเวณนี้มีความเหมาะสมมากที่สุด
  โครงการนี้เริ่มต้นขึ้นในเดือนมกราคม 2553

3.  Neubecks

  โครงการเหมือง Neubecks อยู่ในเขตตะวันตกของรัฐ New South Wales
  โครงการนี้ตั้งอยู่บนแหล่งถ่านหินขนาดเล็กและตื้นใน Neubeck’s Creek Valley
  โดยคาดว่ามีปริมาณถ่านหินสำรองประมาณ 6 ล้านตัน

4.  Newstan Lochiel

  โครงการ Newstan Lochiel
  เป็นโครงการสำรวจและศึกษาความเป็นไปได้ของการปรับปรุงเหมืองที่มีอยู่ปัจจุบัน
  ปัจจุบันได้ขุดเจาะหลุมสำรวจไป 26 หลุม หรือเทียบเท่าร้อยละ 50
  ของแผนการขุดเจาะที่วางไว้ ทั้งหมดนี้เพื่อการสร้างเหมืองแบบกำแพงยาว
  โครงการนี้ตั้งอยู่บริเวณข้างโครงการ Newstan ปัจจุบันมีปริมาณทรัพยากรถ่านหินกว่า 150
  ล้านตัน และปริมาณถ่านหินสำรองที่ 58 ล้านตัน

5.  Wolgan Road

  โครงการเหมือง Wolgan Road ตั้งอยู่ทางตะวันตกเฉียงใต้ห่างจากเมือง Lithgow ประมาณ
  14 กิโลเมตร เหมืองแห่งนี้มีลักษณะแบบเหมืองเปิดและตั้งอยู่ประมาณ 5 กิโลเมตร
  ทางตะวันออกของโรงไฟฟ้า Mt. Piper และประมาณ 4 กิโลเมตร ทางเหนือของโรงไฟฟ้า
  Wallerawang ซึ่งมีการคาดว่ามีปริมาณถ่านหินสำรองในโครงการเหมือง Wolgan Road
  ประมาณ 12 ล้านตันในบริเวณดังกล่าว

-   การลงทุนในเหมืองถ่านหินในสาธารณรัฐประชาชนจีน

1.  [] บริษัท BP Overseas Development Co., Ltd. (เป็นบริษัทย่อยของบริษัทฯ)
    ถือหุ้นใน Asian American Coal Inc. (AACI) ร้อยละ 100 ของหุ้นสามัญที่ออกและ
    จำหน่ายแล้วทั้งหมด บริษัท AACI
    จัดตั้งขึ้นเพื่อดำเนินธุรกิจพัฒนาและร่วมลงทุนในธุรกิจเหมืองถ่านหินในสาธารณรัฐประชาชนจีน
    บริษัท AACI ได้ร่วมทุนกับผู้ดำเนินธุรกิจเหมืองถ่านหิน
    และผู้ดำเนินธุรกิจการขนส่งทางรถไฟในสาธารณรัฐประชาชนจีน เพื่อจัดตั้งบริษัท

  Shanxi Asian American - Daning Energy Co., Ltd. (SAADEC) โดย AACI
  ถือหุ้นอยู่ร้อยละ 56 ของหุ้นที่จำหน่ายแล้วทั้งหมดใน SAADEC และ ได้รับสัมปทานเป็นระยะเวลา
  25 ปี เพื่อทำการพัฒนาและผลิตถ่านหินจากเหมืองต้าหนิง (Daning) เพื่อจำหน่าย
  เหมืองต้าหนิงตั้งอยู่ในมณฑลซานซี สาธารณรัฐประชาชนจีน ผลิตถ่านหินประเภทแอนทราไซท์
  ที่มีปริมาณซัลเฟอร์ต่ำและค่าความร้อนสูง โดยมีปริมาณสำรองถ่านหิน ณ วันที่ 31 ธันวาคม 2553
  ประมาณ 89.2 ล้านตัน เหมืองต้าหนิงผลิตถ่านหินออกจำหน่าย โดยใช้เทคโนโลยีการผลิต
  Longwall Mechanized เริ่มทำการผลิตถ่านหินในเชิงพาณิชย์เมื่อวันที่ 16 สิงหาคม 2548
  โดยมีเป้าหมายการผลิตที่ 4 ล้านตันต่อปี ผลการผลิตถ่านหินในปี 2553 อยู่ที่ 3.6 ล้านตัน

  []นอกจากนี้ AACI ได้ร่วมทุนกับผู้ผลิตถ่านหินรายใหญ่ในสาธารณรัฐประชาชนจีน Shanxi
  Lu’an Mining Industry (Group) Co., Ltd. จัดตั้ง Shanxi Gaohe Energy Co.,
  Ltd. (SGEC) โดยถือหุ้นในสัดส่วนร้อยละ 45 และ 55 ตามลำดับ
  โดยได้รับสัมปทานเป็นระยะเวลา 30 ปี เพื่อทำการพัฒนาและผลิตถ่านหิน จากเหมืองเกาเหอ
  (Gaohe) เพื่อจำหน่ายเหมืองเกาเหอ ตั้งอยู่ในมณฑล ซานซี เช่นเดียวกับเหมืองต้าหนิง

  โดยมีปริมาณสำรองถ่านหินประเภทเซมิ-แอนทราไซท์ ณ วันที่ 31 ธันวาคม 2553 ประมาณ
  189.1 ล้านตัน ใช้เทคโนโลยีการผลิต Longwall Mechanized
  คาดว่าจะเริ่มทำการผลิตถ่านหินในเชิงพาณิชย์ในปี 2554 และมีกำลังการผลิต 6 ล้านตันต่อปี

2.  [] Banpu Mineral Company Limited (เป็นบริษัทย่อยของบริษัทฯ) ได้ร่วมทุนกับ Hebi
    Coal and Electricity Co., Ltd. (HCEC) ตั้งแต่ปี 2548 โดยถือหุ้นในสัดส่วนร้อยละ
    40 และ 60 ตามลำดับ จัดตั้งบริษัท Hebi Zhong Tai Mining Co., Ltd. (HZTM)
    เพื่อดำเนินธุรกิจการผลิตและจำหน่ายถ่านหินจากเหมือง เฮ่อปี้ (Hebi)

  ปัจจุบันเหมืองเฮ่อปี้มีกำลังการผลิต 1.5 ล้านตันต่อปี

  ณ วันที่ 31 ธันวาคม 2553 มีปริมาณสำรองถ่านหินอยู่ประมาณ 27.4 ล้านตัน
  และมีพื้นที่ส่วนขยายที่มีปริมาณสำรองประมาณ 50 ล้านตัน โดยคุณภาพของถ่านหินจัดอยู่ใน
  ประเภท เซมิ-แอนทราไซท์ ผลการผลิตถ่านหินในปี 2553 อยู่ที่ 1.48 ล้านตัน

ปริมาณทรัพยากร (Resources) และสำรองถ่านหิน (Reserves)

ปริมาณสำรองถ่านหินของบริษัทฯ
และบริษัทย่อยที่ดำเนินการโดยเหมืองถ่านหินในสาธารณรัฐอินโดนีเซีย ประเทศไทย
และสาธารณรัฐประชาชนจีน โดยแบ่งแยกประเภทของปริมาณถ่านหินออกเป็น Reserves และ
Resources ซึ่งแยกย่อยออกเป็น 4 ลักษณะ ได้แก่ Proved Reserves, Probable
Reserves, Measured Resources และ Indicated Resources ณ วันที่ 31 ธันวาคม
2553 ปริมาณถ่านหินสำรองแยกตามเหมืองถ่านหินต่างๆ มีรายละเอียดดังต่อไปนี้

  หน่วย : ล้านตัน

[TABLE]

หมายเหตุ : - เหมืองลำปาง (LP-2) และเหมืองเชียงม่วน (CMMC) บริษัทฯ
ได้หยุดการทำเหมืองทั้ง 2 เหมือง เนื่องจากปริมาณสำรองได้หมดลง ในช่วงปลายปี 2551

- เหมืองถ่านหินในประเทศออสเตรเลีย : บริษัทฯ ได้เข้าซื้อหุ้นทั้งหมด (ร้อยละ 100) ใน
Centennial Coal Co., Ltd. ในปี 2553

(2) ธุรกิจผลิตและจำหน่ายไฟฟ้า (Power Business)

1.  บริษัท บีแอลซีพี เพาเวอร์ จำกัด (BLCP)

  []บริษัทฯ ถือหุ้นร้อยละ 50 ของทุนชำระแล้ว ในบริษัท บีแอลซีพี เพาเวอร์ จำกัด
  (โดยผ่านบริษัท บ้านปู โคล เพาเวอร์ จำกัด ที่บริษัทฯ ถือหุ้นร้อยละ 99.99)
  ซึ่งเป็นโรงไฟฟ้าขนาด 1,434 เมกะวัตต์ ใช้ถ่านหินคุณภาพดีเป็นเชื้อเพลิง
  ตั้งอยู่ที่นิคมอุตสาหกรรมมาบตาพุด จังหวัดระยอง โดยมีสัญญาซื้อขายไฟฟ้า (Power Purchase
  Agreement-PPA) กับการไฟฟ้าฝ่ายผลิตแห่งประเทศไทยอายุสัญญา 25 ปี
  นับจากวันที่เปิดเดินเครื่องในเชิงพาณิชย์

  บีแอลซีพีได้กู้เงินจากสถาบันการเงินทั้งในและต่างประเทศ ในวงเงินประมาณ 1,100
  ล้านเหรียญสหรัฐ เพื่อนำมาใช้ในการก่อสร้างโรงไฟฟ้า
  โดยได้เริ่มก่อสร้างโรงไฟฟ้าแล้วตั้งแต่เดือนสิงหาคม 2546
  และได้เปิดดำเนินการในเชิงพาณิชย์สำหรับหน่วยการผลิตที่หนึ่ง เมื่อเดือนตุลาคม 2549
  โดยมีกำลังการผลิต 717 เมกะวัตต์ ส่วนหน่วยการผลิตที่สองเปิดดำเนินการได้ในเดือนกุมภาพันธ์
  2550 และมีกำลังการผลิต 717 เมกะวัตต์

  2.2 บริษัท Banpu Power Investment Co., Ltd (BPIC)

  บริษัทฯ ถือหุ้นร้อยละ 100 ของทุนชำระแล้ว ในบริษัท Banpu Power Investment Co.,
  Ltd (BPIC) ซึ่งจดทะเบียนอยู่ในประเทศสิงคโปร์ (โดยผ่านบริษัท Banpu Power
  International จำกัด) BPIC มีการลงทุนในโรงไฟฟ้าพลังความร้อนร่วม (Combined Heat
  and Power) ในเขตภาคเหนือของสาธารณรัฐประชาชนจีน จำนวน 3 แห่ง
  ซึ่งมีกำลังการผลิตกระแสไฟฟ้ารวม 248 เมกะวัตต์ และมีกำลังการผลิตไอน้ำ 798 ตันต่อชั่วโมง
  โดยมีรายละเอียดดังนี้

1.  []โรงไฟฟ้าล่วนหนาน (Luannan) มณฑลเหอเป่ย มีกำลังการผลิตกระแสไฟฟ้า 100
    เมกะวัตต์ และกำลังการผลิตไอน้ำ 128 ตัน/ชั่วโมง

2.  []โรงไฟฟ้าเจิ้งติ้ง (Zhengding) มณฑลเหอเป่ย มีกำลังการผลิตกระแสไฟฟ้า 48
    เมกะวัตต์ และกำลังการผลิตไอน้ำ 180 ตัน/ชั่วโมง

3.  []โรงไฟฟ้าโจวผิง (Zouping) มณฑลซานตง มีกำลังการผลิตกระแสไฟฟ้า 100 เมกะวัตต์
    และกำลังการผลิตไอน้ำ 490 ตัน/ชั่วโมง

  2.3 บริษัท Hongsa Power Company Limited (HPC)

  บริษัท บ้านปู เพาเวอร์ จำกัด (“BPP”) (ซึ่งเป็นบริษัทย่อยที่บริษัทฯ ถือหุ้นร้อยละ 99.99)
  ได้ร่วมทุนกับ บริษัท ผลิตไฟฟ้าราชบุรีโฮลดิ้ง จำกัด (มหาชน) (“RATCH”) และ บริษัท Lao
  Holding State Enterprise (“LHSE”)
  ซึ่งเป็นวิสาหกิจของรัฐบาลสาธารณรัฐประชาธิปไตยประชาชนลาว (“สปป.ลาว”)
  เพื่อร่วมจัดตั้งบริษัท Hongsa Power Company Limited (“HPC”) และ บริษัท Phu Fai
  Mining Company Limited (“PFMC”)
  โดยทั้งสองบริษัทมีสำนักงานใหญ่ตั้งอยู่ที่เมืองเวียงจันทน์ สปป.ลาว บริษัท HPC และ PFMC
  มีวัตถุประสงค์ที่จะดำเนินโครงการโรงไฟฟ้าหงสาใน สปป. ลาว
  โดยมีสาระสำคัญการร่วมทุนสรุปได้ดังนี้

-   บริษัท HPC ได้รับสัมปทานในการพัฒนาโครงการโรงไฟฟ้าพลังความร้อน
    โดยใช้ถ่านหินลิกไนต์เป็นเชื้อเพลิง ณ ตอนเหนือของสาธารณรัฐประชาธิปไตยประชาชนลาว
    ขนาดกำลังการผลิตประมาณ 1,878 เมกะวัตต์
    โดยจะจำหน่ายไฟฟ้าให้แก่การไฟฟ้าฝ่ายผลิตแห่งประเทศไทย ตามสัญญาซื้อขายกระแสไฟฟ้า
    ที่ได้ลงนามไปเมื่อเดือนเมษายน 2553
    และบางส่วนให้แก่สาธารณรัฐประชาธิปไตยประชาชนลาว มีสัดส่วนการถือหุ้นดังนี้ บริษัท BPP
    ถือหุ้นร้อยละ 40 บริษัท RATCH ถือหุ้นร้อยละ 40 และบริษัท LHSE ถือหุ้นร้อยละ 20

-   บริษัท PFMC เพื่อรับสัมปทานในการทำเหมืองถ่านหินลิกไนต์ มีสัดส่วนถือหุ้นดังนี้ บริษัท BPP
    ถือหุ้นร้อยละ 37.5 บริษัท RATCH ถือหุ้นร้อยละ 37.5 และ บริษัท LHSE ถือหุ้นร้อยละ 25

  โครงการหงสาฯ นี้ได้รับการสนับสนุนด้านเงินทุนจากสถาบันการเงินจำนวน 9 แห่ง
  เป็นมูลค่าประมาณ 2,790 ล้านเหรียญสหรัฐ โดยได้ลงนามสัญญาเงินกู้โครงการ (project
  finance) ไป เมื่อเดือนสิงหาคม 2553 และมีกำหนดการเริ่มจำหน่ายไฟฟ้าในปี 2558

แผนที่แสดงเหมืองถ่านหินและโรงไฟฟ้าในประเทศไทย สาธารณรัฐอินโดนีเซีย
และสาธารณรัฐประชาชนจีน

[]

1.  

2.  แผนที่แสดงเหมืองถ่านหินของ Cetennial Co., Ltd. ในประเทศออสเตรเลีย

3.  

4.  []

5.  

6.  สิทธิหรือข้อจำกัดในการประกอบธุรกิจ

-   รายละเอียดประทานบัตรของบริษัท บ้านปู จำกัด (มหาชน) และบริษัทย่อยในประเทศไทย

+------+------+--------+-----+-----+-----+-------------+-----------+
| โคร  | ป    | อำเภอ  | จัง  | เ   | หมด | โดยบริษัท     | หมายเหตุ   |
| งการ | ระทา |        | หวัด | นื้อที่ | อายุ |             |           |
|      | นบัตร |        |     |     |     |             |           |
|      |      |        |     | ไร  |     |             |           |
|      | เลขที่ |        |     | ่-งา |     |             |           |
|      |      |        |     | น-ต |     |             |           |
|      |      |        |     | รม. |     |             |           |
+------+------+--------+-----+-----+-----+-------------+-----------+
| DO   | 275  | แม่ทะ   | ลำ  | 18  | 16  | บริษัท บ้านปู   | แจ้งหยุดก   |
| NFAI | 64/1 |        | ปาง | 1-2 | /11 | มินเนอรัล     | ารทำเหมือง |
|      | 4974 |        |     | -10 | /63 | จำกัด        |           |
+------+------+--------+-----+-----+-----+-------------+-----------+
| GRAN | 281  | บ้านตาก | ตาก | 25  | 05  | บริษัท ศิลามณี  | แจ้งหยุดก   |
| ITE- | 68/1 |        |     | 5-1 | /10 | จำกัด        | ารทำเหมือง |
| SILA | 4958 |        |     | -09 | /60 |             |           |
| MANI |      |        |     |     |     |             |           |
+------+------+--------+-----+-----+-----+-------------+-----------+
| GRA  | 281  | เมือง   | ตาก | 5   | 11  | บริษัท บ้านปู   | แจ้งหยุดก   |
| NITE | 77/1 |        |     | 2-2 | /12 | จำกัด        | ารทำเหมือง |
| -TAK | 4886 |        |     | -96 | /57 | (มหาชน)     |           |
+------+------+--------+-----+-----+-----+-------------+-----------+
| LP-2 | 243  | แม่ทะ-  | ลำ  | 8   | 02  | บริษัท บ้านปู   | หยุดการผลิต |
|      | 03/1 | สบปราบ | ปาง | 7-3 | /03 | จำกัด        |           |
|      | 3989 |        |     | -21 | /55 | (มหาชน)     |           |
+------+------+--------+-----+-----+-----+-------------+-----------+
| LP-2 | 243  | แม่ทะ-  | ลำ  | 19  | 06  | บริษัท บ้านปู   | หยุดการผลิต |
|      | 39/1 | สบปราบ | ปาง | 2-2 | /04 | จำกัด        |           |
|      | 4109 |        |     | -60 | /56 | (มหาชน)     |           |
+------+------+--------+-----+-----+-----+-------------+-----------+
| LP-2 | 244  | แม่ทะ-  | ลำ  | 20  | 22  | บริษัท บ้านปู   | หยุดการผลิต |
|      | 14/1 | สบปราบ | ปาง | 0-3 | /12 | จำกัด        |           |
|      | 4475 |        |     | -74 | /59 | (มหาชน)     |           |
+------+------+--------+-----+-----+-----+-------------+-----------+
| LP-2 | 274  | แม่ทะ-  | ลำ  | 28  | 23  | บริษัท บ้านปู   | หยุดการผลิต |
|      | 21/1 | สบปราบ | ปาง | 1-1 | /06 | จำกัด        |           |
|      | 4661 |        |     | -60 | /54 | (มหาชน)     |           |
+------+------+--------+-----+-----+-----+-------------+-----------+
| LP-2 | 274  | แม่ทะ-  | ลำ  | 23  | 23  | บริษัท บ้านปู   | หยุดการผลิต |
|      | 22/1 | สบปราบ | ปาง | 3-3 | /06 | จำกัด        |           |
|      | 4662 |        |     | -09 | /54 | (มหาชน)     |           |
+------+------+--------+-----+-----+-----+-------------+-----------+
| LP-2 | 274  | แม่ทะ-  | ลำ  | 23  | 23  | บริษัท บ้านปู   | หยุดการผลิต |
|      | 23/1 | สบปราบ | ปาง | 7-2 | /06 | จำกัด        |           |
|      | 4663 |        |     | -28 | /59 | (มหาชน)     |           |
+------+------+--------+-----+-----+-----+-------------+-----------+
| LP-2 | 274  | แม่ทะ-  | ลำ  | 20  | 23  | บริษัท บ้านปู   | หยุดการผลิต |
|      | 36/1 | สบปราบ | ปาง | 9-3 | /06 | จำกัด        |           |
|      | 4665 |        |     | -07 | /58 | (มหาชน)     |           |
+------+------+--------+-----+-----+-----+-------------+-----------+
| LP-2 | 275  | แม่ทะ-  | ลำ  | 29  | 30  | บริษัท บ้านปู   | หยุดการผลิต |
|      | 01/1 | สบปราบ | ปาง | 7-3 | /06 | จำกัด        |           |
|      | 5020 |        |     | -80 | /59 | (มหาชน)     |           |
+------+------+--------+-----+-----+-----+-------------+-----------+

  หมายเหตุ : - ประทานบัตรที่แจ้งหยุดการทำเหมือง เป็นประทานบัตรที่บริษัทฯ
  ยังไม่ได้ทำการผลิต หากบริษัทฯ ต้องการทำเหมือง บริษัทฯ
  สามารถทำเรื่องขอเปิดดำเนินการใหม่ภายใต้ประทานบัตรเดิมได้ทันที
  หากประทานบัตรดังกล่าวยังไม่หมดอายุ

  - หยุดการผลิต ประทานบัตรทุกแปลงในอำเภอแม่ทะ จังหวัดลำปาง ได้หยุดการผลิต
  แต่พื้นที่ประทานบัตรเป็นพื้นที่โครงการทำเหมืองเดียวกันกับ บริษัท ปูนซิเมนต์ไทย จำกัด
  (มหาชน)

-   รายละเอียดประทานบัตรของบริษัท บ้านปู จำกัด (มหาชน)
    และบริษัทย่อยในสาธารณรัฐอินโดนีเซีย

+-----+--------+-------+-----+-------+-------+------------+---------+
| โ   | ประ    | อำเภอ | จัง  | เนื้อที่  | ห     | โดยบริษัท    | หมายเหตุ |
| ครง | ทานบัตร |       | หวัด |       | มดอายุ |            |         |
| การ |        |       |     | ไ     |       |            |         |
|     | เลขที่   |       |     | ร่-งาน |       |            |         |
|     |        |       |     | -ตรม. |       |            |         |
+-----+--------+-------+-----+-------+-------+------------+---------+
| In  | 05     | Tanah | So  | 4,137 | 9 Dec | PT. Jorong | Pro     |
| don | PB0318 | Laut  | uth |       | 2029  | Barutama   | duction |
| esi |        |       | K   | Hec   |       | Greston    | Stage   |
| a-K |        |       | ali | tares |       | (Jorong)   |         |
| ali |        |       | man |       |       |            | Pro     |
| man |        |       | tan | 7,341 |       |            | duction |
| tan |        |       |     |       |       |            | Stage   |
|     |        |       |     | Hec   |       |            |         |
|     |        |       |     | tares |       |            |         |
+-----+--------+-------+-----+-------+-------+------------+---------+
| Ind | 01     | Bon   | E   | 2     | 8 May | PT.        | Pro     |
| omi | PB0435 | tang, | ast | 5,121 | 2028  | Indominco  | duction |
| nco |        |       | K   | Hec   |       | Mandiri    | Stage   |
|     |        | Kutai | ali | tares |       |            |         |
|     |        | Timur | man |       |       |            |         |
|     |        |       | tan |       |       |            |         |
+-----+--------+-------+-----+-------+-------+------------+---------+
| K   | KTN    | Emb   | E   | 2,    | 25    | PT.        | Pro     |
| ita | 2003   | alut, | ast | 973.3 | Feb   | Kitadin    | duction |
| din | 0006   |       | K   |       | 2013  |            | Stage   |
|     | EP     | Kutai | ali | Hec   |       | PT.        |         |
| (Em |        | K     | man | tares | 16    | Kitadin    | Pro     |
| bal | 98     | artan | tan |       | Jun   |            | duction |
| ut) | PP0103 | egara |     | 2,338 | 2018  |            | Stage   |
|     |        |       | E   |       |       |            |         |
| K   |        | Bo    | ast | Hec   |       |            |         |
| ita |        | ntang | K   | tares |       |            |         |
| din |        | ,     | ali |       |       |            |         |
|     |        | Kutai | man |       |       |            |         |
| (T  |        |       | tan |       |       |            |         |
| and |        | Timur |     |       |       |            |         |
| ung |        |       |     |       |       |            |         |
| M   |        |       |     |       |       |            |         |
| aya |        |       |     |       |       |            |         |
| ng) |        |       |     |       |       |            |         |
+-----+--------+-------+-----+-------+-------+------------+---------+
| Tru | 96     | Kutai | E   | 2     | 27    | PT.        | Pro     |
| bai | PB0160 | Barat | ast | 3,650 | Feb   | Trubaindo  | duction |
| ndo |        |       | K   | Hec   | 2035  | Coal       | Stage   |
|     |        |       | ali | tares |       | Mining     |         |
|     |        |       | man |       |       |            |         |
|     |        |       | tan |       |       |            |         |
+-----+--------+-------+-----+-------+-------+------------+---------+
| Bh  | 04     | B     | C   | 2     | 31    | P          | Const   |
| ari | PB0081 | arito | ent | 2,000 | Jul   | T.Bharinto | ruction |
| nto |        | Utara | ral | Hec   | 2010  | Ekatama    | Stage   |
|     |        | &     | &   | tares | (อย   |            |         |
|     |        |       | E   |       | ู่ระหว่า |            |         |
|     |        | Kutai | ast |       | งการต |            |         |
|     |        | Barat |     |       | ่ออายุ) |            |         |
|     |        |       | K   |       |       |            |         |
|     |        |       | ali |       |       |            |         |
|     |        |       | man |       |       |            |         |
|     |        |       | tan |       |       |            |         |
+-----+--------+-------+-----+-------+-------+------------+---------+

-   รายละเอียดประทานบัตรของบริษัท บ้านปู จำกัด (มหาชน)
    และบริษัทย่อยในสาธารณรัฐประชาชนจีน

+------+--------+------+-----+------+------+------------+---------+
| โคร  | ประ    | อ    | จัง  | เนื้อที่ | หม   | โดยบริษัท    | หมายเหตุ |
| งการ | ทานบัตร | ำเภอ | หวัด |      | ดอายุ |            |         |
|      |        |      |     | Km2  |      |            |         |
|      | เลขที่   |      |     |      |      |            |         |
+------+--------+------+-----+------+------+------------+---------+
| Da   | 1      | Yang | Sha | 38.  | A    | Shanxi     | Pro     |
| ning | 000000 | C    | nxi | 8225 | pril | Asian      | duction |
| Mine | 210004 | heng |     |      | 2027 | American   | Stage   |
|      |        | Cou  |     |      |      | Daning     |         |
|      |        | nty, |     |      |      | Energy     |         |
|      |        |      |     |      |      | Co., Ltd.  |         |
|      |        | Jinc |     |      |      |            |         |
|      |        | heng |     |      |      |            |         |
|      |        | City |     |      |      |            |         |
+------+--------+------+-----+------+------+------------+---------+
| G    | C      | Chan | Sha | 65.4 | 14   | Shanxi     | Const   |
| aohe | 100000 | gzhi | nxi |      | Oct  | Gaohe      | ruction |
| Mine | 201010 | Cou  |     |      | 2040 | Energy     | Stage   |
|      |        | nty, |     |      |      | Company    |         |
|      | 1110   |      |     |      |      | Ltd.       |         |
|      | 077581 | Chan |     |      |      |            |         |
|      |        | gzhi |     |      |      |            |         |
|      |        |      |     |      |      |            |         |
|      |        | City |     |      |      |            |         |
+------+--------+------+-----+------+------+------------+---------+
| Hebi | 1      | Hebi | He  | 23.  | 14   | Hebi Zhong | Pro     |
| Mine | 000000 | C    | nan | 4825 | July | Tai Mining | duction |
|      | 520080 | ity, |     |      | 2035 | Co.,Ltd.   | Stage   |
+------+--------+------+-----+------+------+------------+---------+

4.2 การตลาดและภาวะการแข่งขัน

  (ก) การตลาด

1. การตลาดธุรกิจถ่านหิน

1.1 ตลาดถ่านหินต่างประเทศ

  ภาพรวมตลาดถ่านหินในปี 2553 มีการเติบโตค่อนข้างสูง
  เนื่องจากความต้องการใช้ถ่านหินในเอเชียเพิ่มขึ้นอย่างมาก
  โดยเฉพาะความต้องการถ่านหินนำเข้าของประเทศจีนเพิ่มขึ้นถึงร้อยละ 57 เทียบกับปีก่อน
  ทั้งนี้เพราะความสามารถในการขนส่งถ่านหินภายในประเทศจีนเติบโตไม่ทันกับความต้องการ
  ทำให้ไม่สามารถขนถ่านหินจากแหล่งผลิตทางตอนเหนือของประเทศมายังตอนใต้ของประเทศได้อย่างพอเพียง
  ประกอบกับราคาถ่านหินในประเทศจีนได้ปรับตัวเพิ่มขึ้นมาก
  จึงทำให้ผู้ใช้ถ่านหินที่อยู่ทางตอนใต้ของจีนนำเข้าถ่านหินจากต่างประเทศเพิ่มขึ้นมากเพราะมีราคาที่แข่งขันได้กับถ่านหินในประเทศ
  ในขณะที่ความต้องการใช้ถ่านหินในประเทศอินเดีย ญี่ปุ่น และเกาหลีใต้ ก็ได้เพิ่มขึ้นมากเช่นกัน
  ตามการฟื้นตัวของเศรษฐกิจในภูมิภาค
  โดยเฉพาะผู้ใช้ถ่านหินในประเทศเกาหลีใต้ได้เพิ่มสัดส่วนการใช้ถ่านหินคุณภาพต่ำจากประเทศอินโดนีเซียมากขึ้น
  เพื่อลดต้นทุน ทำให้ปริมาณการนำเข้าถ่านหินเพิ่มขึ้นมากตามค่าความร้อนที่ลดลง
  ในขณะที่ความต้องการใช้ถ่านหินในยุโรปมีการหดตัวลงถึงร้อยละ 10 จากปีก่อนหน้า
  เนื่องจากปัญหาวิกฤติการเงินในหลายประเทศในยุโรป
  ซึ่งทำให้การฟื้นตัวทางเศรษฐกิจช้ากว่าที่คาดการณ์
  ประกอบกับราคาก๊าซธรรมชาติในยุโรปได้ลดลงมาอยู่ในระดับที่ต่ำมาก ทำให้การใช้ถ่านหินลดลง
  โดยเฉพาะการนำเข้าของประเทศอังกฤษได้ปรับตัวลดลงถึงร้อยละ 48 จากปีก่อนหน้า
  ในขณะเดียวกันการนำเข้าถ่านหินของสเปนก็ลดลงมากเช่นกัน
  เนื่องจากสามารถผลิตไฟฟ้าจากเขื่อนได้มากขึ้น
  แต่โดยรวมแล้วการขยายตัวของความต้องการถ่านหินนำเข้าในเอเชียสูงกว่าการหดตัวของความต้องการถ่านหินนำเข้าในยุโรปมาก
  จึงทำให้ภาพรวมของตลาดเติบโตมากกว่าร้อยละ 8 เทียบกับปีก่อนหน้า

  ในด้านการผลิตถ่านหินในปีที่ผ่านมา
  ประเทศอินโดนีเซียซึ่งเป็นผู้ส่งออกถ่านหินที่ใช้เป็นเชื้อเพลิงรายใหญ่ที่สุดของโลกประสบกับปัญหาฝนตกหนักเกือบตลอดทั้งปี
  ซึ่งกระทบกับปริมาณการผลิต
  ทำให้อินโดนีเซียไม่สามารถส่งออกถ่านหินได้ในปริมาณตามที่ตลาดคาดการณ์ไว้
  ในขณะที่การส่งออกถ่านหินที่ใช้เป็นเชื้อเพลิงให้ความร้อน (Thermal Coal)
  จากประเทศออสเตรเลียก็เพิ่มขึ้นไม่มากนัก เป็นเหตุให้ราคาถ่านหินที่ท่าเรือนิว-คาสเซิล
  (Newcastle) ซึ่งเป็นตัวแทนของราคาถ่านหินในเอเชียคงตัวอยู่ในระดับสูงตลอดทั้งปี
  ราคาถ่านหินเริ่มปรับตัวสูงขึ้นตั้งแต่ปลายเดือนตุลาคม 2553 เนื่องจากมีฝนตกหนักในรัฐควีนแลนด์
  ประเทศออสเตรเลีย และในประเทศโคลอมเบีย ซึ่งเป็นเป็นเทศผู้ส่งออกหลัก
  ทำให้ปริมาณถ่านหินที่ส่งออกมาในตลาดโลกมีปริมาณจำกัด

  ราคาถ่านหินได้ปรับตัวสูงขึ้นอย่างรวดเร็วในช่วงปลายปี 2553 และต้นปี 2554
  จากภาวะอากาศหนาวมากในยุโรปและในเอเชียตอนเหนือ
  ซึ่งทำให้ความต้องการใช้ถ่านหินเพิ่มขึ้น ในขณะเดียวกันก็เกิดน้ำท่วมหนักในรัฐควีนแลนด์
  ประเทศออสเตรเลีย
  ทำให้ผู้ใช้ถ่านหินมีความกังวลเรื่องการส่งมอบถ่านหินเพื่อนำไปใช้งานในช่วงฤดูหนาว
  จึงทำให้ราคาถ่านหินที่ท่าเรือนิว-คาสเซิล (Newcastle) ปรับตัวสูงขึ้นอย่างรวดเร็ว
  ในขณะเดียวกันราคาถ่านหินในยุโรปก็ได้ปรับตัวสูงขึ้นมากเช่นกันจากภาวะอากาศหนาวที่ทำให้ความต้องการใช้ถ่านหินเริ่มปรับตัวดีขึ้นเพราะราคาก๊าซธรรมชาติเริ่มปรับตัวสูงขึ้น

  กลยุทธ์ในการแข่งขัน

  การแข่งขันในปี 2553 ไม่ค่อยรุนแรงเนื่องจากความต้องการถ่านหินมีสูง บริษัทฯ
  จึงได้เน้นเรื่องการบริหารความสัมพันธ์กับลูกค้าเพื่อรักษาลูกค้าในระยะยาว
  ร่วมไปกับการขยายฐานลูกค้าไปยังตลาดที่มีการเติบโตสูง
  โดยได้กำหนดกลยุทธ์หลักในการแข่งขันไว้ดังนี้

-   ขยายฐานลูกค้าใหม่

  บริษัทฯ ได้ขยายฐานลูกค้าในประเทศจีนซึ่งเป็นตลาดที่มีการเติบโตสูงที่สุดในโลกให้มากขึ้น
  โดยการทำสัญญาซื้อขายถ่านหินระยะสั้นและระยะยาวกับผู้ซื้อในประเทศจีน
  ซึ่งทำให้ยอดขายถ่านหินจากแหล่งของบริษัทฯ ในประเทศอินโดนีเซียไปยังประเทศจีนเพิ่มขึ้นถึง
  57% ในปีที่ผ่านมา นอกจากนี้บริษัทฯ ยังรักษาลูกค้าในตลาดหลัก เช่น ญี่ปุ่น เกาหลี และอิตาลี
  เพื่อให้บริษัทฯ ไม่ผูกติดกับตลาดใดตลาดหนึ่งมากเกินไป ทำให้บริษัทฯ
  มีความมั่นคงทางด้านรายได้

-   การบริหารความสัมพันธ์กับลูกค้า

  บริษัทฯ ได้จัดตั้งหน่วยงานสนับสนุนการบริการลูกค้า (Customer Support Management) ขึ้น
  เพื่อให้ศึกษาถึงความต้องการของลูกค้า ปรับปรุงกระบวนการทำงานภายใน
  เพื่อให้สามารถตอบสนองความต้องการของลูกค้า
  รวมถึงให้การสนับสนุนทางด้านเทคนิคแก่หน่วยงานที่เกี่ยวข้อง
  ในการบริหารความสัมพันธ์กับลูกค้าบริษัทฯ ได้เน้นในการพัฒนาการสื่อสาร ณ จุดเชื่อมต่อ
  (Contact Point) ระหว่างลูกค้ากับสินค้าหรือบริการของบริษัทฯ เช่น
  ถ่านหินที่ส่งมอบมีคุณภาพตรงตามข้อกำหนด ความเร็วในการจัดส่งเอกสาร
  การตอบข้อร้องเรียนลูกค้า รวมไปถึงการสำรวจความพึงพอใจของลูกค้า
  เพื่อตรวจสอบว่าลูกค้าสามารถรับรู้ข้อมูลต่างๆ ผ่านจุดเชื่อมต่อดังกล่าวได้อย่างถูกต้อง

-   การปรับปรุงระบบควบคุมคุณภาพ (Quality Control Program)

  บริษัทฯ ได้ปรับปรุงระบบควบคุมคุณภาพถ่านหิน
  โดยการจัดตั้งคณะทำงานตรวจสอบคุณภาพถ่านหินขึ้นมา
  ทำหน้าที่ทำนายคุณภาพถ่านหินล่วงหน้าจากแผนการผลิต
  และตรวจสอบคุณภาพถ่านหินก่อนการส่งมอบให้ลูกค้า คณะทำงานนี้ประกอบด้วยฝ่ายผลิต
  ฝ่ายการตลาด และหน่วยงานควบคุมคุณภาพ ทำการติดตามคุณภาพถ่านหินในทุกขั้นตอนการผลิต
  พร้อมกันนี้คณะทำงานดังกล่าวได้ทำการพัฒนาโปรแกรมที่ใช้ติดตามคุณภาพถ่านหินมาใช้ทำนายคุณภาพถ่านหินที่จะส่งมอบให้ลูกค้า
  ทำให้สามารถทราบคุณภาพถ่านหินล่วงหน้าและจะดำเนินการแก้ไขทันทีหากพบข้อผิดพลาด
  จึงทำให้มั่นใจได้ว่าถ่านหินที่ส่งมอบให้ลูกค้าจะมีคุณภาพตรงตามข้อกำหนด

-   การก่อสร้างอาคารวิเคราะห์คุณภาพถ่านหินกลาง (Bontang Central Laboratory)

  บริษัทฯ ได้ก่อสร้างอาคารวิเคราะห์คุณภาพถ่านหินกลางขึ้นที่ท่าเรือบอนตัง (Bontang)
  ซึ่งเป็นท่าเรือขนถ่ายถ่านหินหลักของบริษัทฯ ในประเทศอินโดนีเซีย
  เพื่อใช้เป็นสถานที่ตรวจวิเคราะห์คุณภาพถ่านหินก่อนส่งมอบให้ลูกค้า ปัจจุบันบริษัทฯ
  ได้ว่าจ้างบริษัทวิเคราะห์คุณภาพถ่านหินจากภายนอก (Independent Surveyor) 2
  รายเข้ามาทำงานที่อาคารดังกล่าว ทำให้บริษัทฯ ได้รับผลวิเคราะห์คุณภาพถ่านหินเร็วขึ้น
  สอดรับกับอัตราการขนถ่ายถ่านหินของท่าเรือบอนตังที่เพิ่มขึ้น
  ทำให้สามารถรายงานคุณภาพถ่านหินให้ลูกค้าทราบได้เร็วขึ้น

-   การสำรวจความพึงพอใจของลูกค้า (Customer Satisfaction Survey)

  บริษัทฯ ได้ทำการสำรวจความพึงพอใจของลูกค้าโดยการส่งแบบสอบถามไปยังลูกค้า
  พร้อมทั้งการออกไปสัมภาษณ์ลูกค้าแบบตัวต่อตัว
  เพื่อให้ทราบความต้องการของลูกค้าที่เฉพาะเจาะจงและเป็นการเสริมสร้างความสัมพันธ์ที่ดีกับลูกค้า
  พร้อมทั้งได้นำข้อเสนอแนะของลูกค้ามาใช้ในการปรับปรุงการทำงานของบริษัทฯ

-   การปรับปรุงและพัฒนาฐานข้อมูลตลาดถ่านหิน

  บริษัทฯ
  ได้ทำการปรับปรุงและพัฒนาฐานข้อมูลตลาดถ่านหินให้ครอบคลุมถึงข้อมูลความต้องการใช้ถ่านหิน
  การส่งออกถ่านหิน ภาวะตลาดถ่านหินในภูมิภาคต่างๆ ของโลก
  และความเคลื่อนไหวของราคาถ่านหิน โดยเน้นให้มีความทันสมัยอยู่เสมอ
  และมีความพร้อมในการนำไปใช้งาน
  ทำให้บริษัทฯสามารถนำข้อมูลดังกล่าวมาใช้ในการวางแผนและปรับปรุงกลยุทธ์ของบริษัทฯ
  ให้สอดคล้องกับสถานการณ์การตลาดในแต่ละช่วงเวลาได้อย่างเหมาะสม

-   การเพิ่มความเชื่อมั่นในการส่งมอบถ่านหินระยะยาว

  บริษัทฯ มีความพยายามในการเพิ่มปริมาณสำรองถ่านหินของบริษัทฯอย่างสม่ำเสมอ
  ผ่านการสำรวจเพิ่มเติมในพื้นที่ประทานบัตรของบริษัทฯ หรือพยายามหาแหล่งถ่านหินใหม่ๆ
  เพิ่มเติม เพื่อทำให้บริษัทฯ มีความสามารถในการส่งมอบถ่านหินให้กับลูกค้าในระยะยาว

-   มุ่งเน้นสร้างฐานลูกค้าระยะยาว (Focus on Long Term Customer)

  บริษัทฯ ได้ให้ความสำคัญกับการสร้างความสัมพันธ์กับลูกค้าในระยะยาว ทำให้บริษัทฯ
  มีลูกค้าประจำอยู่เป็นจำนวนมาก ครอบคลุมปริมาณถ่านหินส่วนใหญ่ของยอดขายของบริษัทฯ
  ถึงแม้ลูกค้าบางรายจะไม่มีการทำสัญญาซื้อขายถ่านหินระยะยาวกับบริษัทฯ
  แต่ก็ซื้อถ่านหินของบริษัทฯ ต่อเนื่องตลอดมา บริษัทฯ
  ยังคงเน้นการเสริมสร้างความสัมพันธ์ที่ดีกับลูกค้าต่อไป ผ่านกิจกรรมต่างๆ เช่น
  การแลกเปลี่ยนข้อมูลภาวะตลาดถ่านหิน การเชิญลูกค้ามาเยี่ยมชมกิจการของบริษัทฯ
  การส่งเจ้าหน้าที่ออกไปสัมภาษณ์และรับฟังความคิดเห็นและข้อเสนอแนะจากลูกค้า
  การให้ความช่วยเหลือลูกค้าทางด้านเทคนิค เป็นต้น เพื่อให้บริษัทฯ มีความใกล้ชิดกับลูกค้ามากขึ้น

  คู่แข่งขันที่สำคัญ

  คู่แข่งขันที่สำคัญของบริษัทฯ ยังคงเป็นผู้ผลิตรายใหญ่ในประเทศออสเตรเลีย
  สาธารณรัฐประชาชนจีน สาธารณรัฐอินโดนีเซีย ประเทศแอฟริกาใต้ และรัสเซีย
  และในช่วงที่ภาวะการผลิตถ่านหินมีความตึงตัวมากและราคาถ่านหินในเอเชียเพิ่มสูงขึ้น
  ทำให้มีคู่แข่งจากประเทศสหรัฐอเมริกาและโคลอมเบียส่งออกถ่านหินเข้ามาจำหน่ายในเอเชียด้วย

  นโยบายด้านราคา

  บริษัทฯ ตั้งราคาขายตามราคาตลาดในขณะนั้น โดยทั่วไปบริษัทฯ
  ได้มีการตกลงราคาซื้อขายถ่านหินกับลูกค้าแต่ละรายปีละ 1 ครั้ง
  โดยมีการกระจายการตกลงราคาออกไปอยู่ในช่วงต่างๆ ของปีขึ้นอยู่กับสัญญาที่ทำไว้กับลูกค้า
  ที่มีทั้งแบบราคาคงที่ และราคาที่เปลี่ยนแปลงไปตามราคาตลาดโลกหรือที่เรียกว่า Index Link
  การขายแบบราคาคงที่จะเป็นการประกันรายได้ของบริษัทฯ
  และลดผลกระทบจากความผันผวนของราคาถ่านหินในตลาดโลก บริษัทฯ
  ได้ปรับสัดส่วนการขายแบบราคาคงที่และราคาที่เปลี่ยนแปลงไปตามราคาตลาดโลก
  ให้เหมาะสมกับสภาวะตลาดในขณะนั้น ทำให้ราคาขายถ่านหินของบริษัทฯ
  ในปีที่ผ่านมามีการปรับเพิ่มขึ้นตามราคาตลาดโลก

  นอกจากนี้ราคาจำหน่ายถ่านหินขั้นต่ำจากประเทศอินโดนีเซียจะถูกกำหนดโดยรัฐบาล
  โดยรัฐบาลของประเทศอินโดนีเซียจะประกาศราคาจำหน่ายถ่านหินขั้นต่ำทุกเดือน
  เพื่อเป็นราคาชี้นำให้กับผู้ผลิตถ่านหินอินโดนีเซียใช้ในการเสนอขายถ่านหิน บริษัทฯ
  มีนโยบายที่จะปฏิบัติตามนโยบายของรัฐบาลอินโดนีเซีย
  โดยการขายถ่านหินในราคาที่ไม่ต่ำกว่าราคาขั้นต่ำที่รัฐบาลอินโดนีเซียประกาศ

  ลักษณะของลูกค้า

  ลักษณะลูกค้าของบริษัทฯ ยังคงไม่เปลี่ยนแปลง โดยลูกค้าส่วนใหญ่ของบริษัทฯ
  เป็นโรงไฟฟ้าถ่านหินขนาดใหญ่ ที่มีความต้องการใช้ถ่านหินในการผลิตกระแสไฟฟ้าเป็นจำนวนมาก
  ซึ่งได้กระจายอยู่ในประเทศต่างๆ เช่น ญี่ปุ่น เกาหลีใต้ ไต้หวัน จีน มาเลเซีย ฟิลิปปินส์
  อินโดนีเซีย และบางประเทศในแถบยุโรป นอกจากนี้บริษัทฯ
  ได้จำหน่ายถ่านหินให้กับอุตสาหกรรมปูนซีเมนต์ ปิโตรเคมี กระดาษ พลาสติกและเคมีภัณฑ์ เป็นต้น
  บริษัทฯ คงเน้นลูกค้ากลุ่มอุตสาหกรรมผลิตไฟฟ้า
  เนื่องจากเป็นกลุ่มที่มีความต้องการแน่นอนและมีอัตราการเติบโตสูง แต่บริษัทฯ
  คงขายถ่านหินบางส่วนให้กับกลุ่มอุตสาหกรรมอื่นๆ เพื่อกระจายฐานลูกค้าของบริษัทฯ ไปหลายๆ
  อุตสาหกรรม และรักษาความสัมพันธ์ที่ดีกับลูกค้าไว้

  การจัดจำหน่ายและช่องทางการจัดจำหน่าย

  ในการจำหน่ายถ่านหินให้ลูกค้า บริษัทฯ
  มีการเสนอขายตรงให้กับลูกค้าและการขายผ่านตัวแทนจำหน่าย (Agent)
  การขายตรงให้กับลูกค้ามักจะเป็นการขายในประเทศที่บริษัทฯ มีสำนักงานตั้งอยู่ เช่น
  สาธารณรัฐอินโดนีเซีย ประเทศไทย แต่ในประเทศที่ไม่มีสำนักงานตั้งอยู่ บริษัทฯ
  จะใช้ตัวแทนจำหน่าย (Agent) ในประเทศนั้นๆ เพื่ออำนวยความสะดวกต่างๆ แก่ลูกค้า
  รวมทั้งดำเนินการด้านเอกสาร นอกจากนี้ ยังเป็นผู้ช่วยบริษัทฯ
  ในการหาข้อมูลสถานการณ์พลังงาน ถ่านหิน ลูกค้า และคู่แข่งขันในประเทศเหล่านั้น ให้บริษัทฯ
  เพื่อใช้เป็นข้อมูลในการวางแผน นอกจากนี้บริษัทฯ ได้มีการขายผ่านบริษัทเพื่อการค้า (Trading
  Company) เพื่อใช้ในการเข้าถึงลูกค้าเป้าหมาย
  และเป็นการลดภาระค่าใช้จ่ายในด้านการตลาดของบริษัทฯ

1.2 ตลาดถ่านหินในประเทศออสเตรเลีย

  ทรัพยากรถ่านหินสามารถพบได้ทั่วประเทศออสเตรเลียโดย Queensland และ New South
  Wales มีทรัพยากรถ่านหินดำ (Black Coal) ซึ่งประกอบด้วยถ่านซับบิทูมินัส ถ่านบิทูมินัส
  และถ่านหินแอนทราไซต์ที่มากที่สุดในประเทศ ตามรายงาน Australian Resource
  Assessment ประเทศออสเตรเลียมีเหมืองถ่านหินในปัจจุบันมากกว่า 100
  เหมืองและมีเหมืองอยู่ในช่วงพัฒนามากกว่า 35 เหมือง โดย The Australian Bureau of
  Agricultural and Resource Economics (ABARE)
  ได้ประมาณการไว้ว่าประเทศออสเตรเลียเป็นประเทศที่

-   ผลิตถ่านหินมากเป็นอันดับที่สี่ของโลก

-   ส่งออกถ่านหินมากที่สุดในโลก

-   ส่งออกถ่านหินที่ใช้ในการถลุงเหล็ก (Coking Coal) มากที่สุดในโลก

-   ส่งออกถ่านหินที่ใช้เป็นเชื้อเพลิงให้ความร้อน (Thermal Coal) มากเป็นอันดับที่สองของโลก

-   มีทรัพยากรถ่านหินมากเป็นเป็นอันดับที่สี่ของโลก (ออสเตรเลียมีปริมาณทรัพยากรถ่านหินทั้งหมด
    76,400 ล้านตัน จากประมาณการของ ABARE)

-   อุปสงค์หลักของถ่านหินที่ใช้เป็นเชื้อเพลิงให้ความร้อน (Thermal Coal)
    สำหรับการใช้ในประเทศออสเตรเลีย คือ สำหรับใช้เป็นเชื้อเพลิงในธุรกิจผลิตไฟฟ้า
    การเจริญเติบโตของประเทศในทวีปเอเชียยังเป็นส่วนสำคัญในการเพิ่มความต้องการของถ่านหินที่ใช้เป็นเชื้อเพลิงให้ความร้อนสำหรับการส่งออก
    โดยเฉพาะการเจริญเติบโตของประเทศจีนและอินเดียในหลายปีที่ผ่านมา
    จึงส่งผลดีต่อธุรกิจส่งออกถ่านหินที่ใช้เป็นเชื้อเพลิงให้ความร้อน (Thermal Coal)
    ของประเทศออสเตรเลีย
    ประเทศญี่ปุ่นเป็นประเทศที่นำเข้าถ่านหินที่ใช้เป็นเชื้อเพลิงให้ความร้อนรายใหญ่ที่สุดจากประเทศออสเตรเลีย
    ออสเตรเลียจึงเป็นประเทศส่งออกถ่านหินที่ใช้เป็นเชื้อเพลิงให้ความร้อน มากเป็นอันดับ 2
    ของโลก รองจากประเทศอินโดนีเซีย
    โดยการส่งออกส่วนมากจะใช้การขนส่งทางเรือไปยังประเทศผู้นำเข้ารายใหญ่
    ซึ่งส่วนใหญ่อยู่ใกล้ประเทศออสเตรเลียจึงสามารถขนส่งได้ง่ายและมีค่าใช้จ่ายต่ำกว่า

-   ราคาถ่านหินในอดีต

  ราคาถ่านหินในประเทศออสเตรเลียจะอ้างอิงตามราคาตลาดโลก
  โดยจะเป็นราคาที่สะท้อนคุณภาพ ค่าพลังงาน และคุณสมบัติของถ่านหิน
  อุปสงค์และอุปทานในโลกอันเป็นผลจากการเติบโต และการหดตัวของเศรษฐกิจโลก
  เนื่องจากออสเตรเลียเป็นผู้ส่งออกถ่านหินรายใหญ่ จึงมีราคาอ้างอิง Newcastle FOB
  ซึ่งเป็นราคา Spot Market จากท่าเรือ Newcastle ประเทศออสเตรเลีย
  โดยไม่รวมค่าขนส่งที่เกี่ยวข้อง

  ส่วนราคาซื้อขายถ่านหินภายในประเทศ
  จะใช้การเจรจาระหว่างบริษัทถ่านหินและลูกค้าโดยอาจใช้ราคาที่อ้างอิงกับราคาส่งออก
  (Export Parity) อย่างไรก็ตาม หากว่าบริษัทต่างๆ มีสัญญาขายถ่านหินให้ลูกค้าเป็นระยะยาว
  ราคาที่แต่ละบริษัทได้รับจริง อาจต่างไปจากราคาของตลาดโลก

-   โครงสร้างพื้นฐาน (Infrastructure)

  โครงสร้างพื้นฐานที่ดีเป็นปัจจัยสำคัญในการเป็นผู้นำการส่งออกถ่านหินของประเทศออสเตรเลียโดยโครงสร้างพื้นฐานสำหรับธุรกิจถ่านหินประกอบด้วยท่าเรือ
  ถนน สายพานลำเลียง และ ทางรถไฟ
  ทั้งนี้เหมืองถ่านหินที่ผลิตมานานและตั้งอยู่ใกล้ชายฝั่งจะมีระบบขนส่งภายในประเทศที่พร้อมให้บริการ
  แต่เหมืองถ่านหินที่ค้นพบใหม่อาจจะอยู่ในแหล่งที่ห่างไกลจากท่าเรือ
  และจะต้องมีโครงสร้างพื้นฐานสำหรับเคลื่อนย้ายถ่านหินมายังท่าเรือ
  ประเทศออสเตรเลียประสบปัญหาขีดจำกัดในการส่งออก
  ซึ่งรัฐบาลได้พยายามแก้ปัญหาโดยการสร้างท่าเรือเพิ่มเติม และให้บริษัทต่างๆ ร่วมถือหุ้น

1)  การขนส่งภายในประเทศ

  ถนนและสายพานลำเลียง :
  โรงไฟฟ้าในประเทศออสเตรเลียหลายโรงถูกสร้างให้ใกล้กับเหมืองถ่านหิน
  และใช้ระบบสายพานลำเลียงทางบกเพื่อขนส่งถ่านหินจากเหมืองสู่โรงไฟฟ้า
  ถนนและสายพานลำเลียงมีประโยชน์สำหรับการขนส่งระยะสั้น และใช้ในการบริโภคในประเทศ

  รถไฟ : รถไฟเป็นระบบขนส่งที่ใช้มากสำหรับการขนส่งถ่านหินภายในประเทศออสเตรเลีย

  2) การขนส่งระหว่างประเทศ

  ท่าเรือ : ประเทศออสเตรเลียมีกำลังการขนส่งถ่านหินจำนวน 333 ล้านตันต่อปี ณ สิ้นปี 2551
  และคาดว่าจะเพิ่มขึ้นถึง 448 ล้านตันต่อปี ณ สิ้นปี 2557 ทั้งนี้คิวรอการขนส่งที่ท่าเรือ
  Newcastle ถึงระดับสูงสุดในรอบสามปีที่ผ่านมา
  ดังนั้นจึงมีความจำเป็นที่ต้องปรับปรุงโครงสร้างความพร้อมในการส่งออก
  ซึ่งเป็นส่วนสำคัญที่จะพิจารณาแผนการตลาดการส่งออกของบริษัทที่ประกอบการในออสเตรเลีย

  การจัดจำหน่ายของ Centennial

1.  นโยบายของ Centennial ในการตอบสนองต่ออุปสงค์ที่เพิ่มขึ้นอย่างต่อเนื่อง

  ถ่านหินส่วนใหญ่ที่ Centennial ผลิตนั้นถูกนำไปใช้ในโรงผลิตไฟฟ้าใน New South Wales
  ในขณะเดียวกันการส่งออกไปยังโรงผลิตไฟฟ้าในเอเชียก็ยังคงเพิ่มขึ้นอย่างต่อเนื่อง ปัจจุบัน
  Centennial เป็นผู้จัดส่งประมาณร้อยละ 80 ของของปริมาณเชื้อเพลิงที่ต้องใช้ในโรงไฟฟ้าของ
  Delta Electricity ใน Western Region ซึ่งส่วนใหญ่เป็นของรัฐบาล
  การขายถ่านหินให้กับโรงไฟฟ้าเหล่านี้
  จะทำภายใต้สัญญาระยะยาวที่มีการกำหนดปริมาณถ่านหินและราคาซื้อขายล่วงหน้า
  สัญญาจัดส่งถ่านหินในประเทศที่ทำกับโรงผลิตไฟฟ้าใน New South Wales มีข้อดีกับ
  Centennial ดังนี้

-   ตำแหน่งของเหมือง Centennial
    มีการเชื่อมต่อระบบขนส่งถ่านหินเข้าไปยังโรงไฟฟ้าโดยตรง (มีลักษณะเป็น mine-mouth)
    ทำให้ Centennial มีความได้เปรียบในการขนส่ง โดยมีถนนและสายพาน
    เฉพาะสำหรับการขนส่งถ่านหินไปยังโรงไฟฟ้า ซึ่งช่วยลดต้นทุนการขนส่งของCentennial
    รวมไปถึงผลกระทบต่อชุมชนท้องถิ่น

-   ถ่านหินที่ใช้ในโรงผลิตไฟฟ้าในประเทศส่วนใหญ่เป็นถ่านหินที่ไม่ได้ผ่านการล้าง
    จึงไม่จำเป็นที่จะต้องมีกระบวนการหลังการขุดเจาะมากนัก

-   สัญญาเหล่านี้อยู่ในสกุลเงินดอลลาร์ออสเตรเลีย
    จึงช่วยจำกัดความเสี่ยงจากการเคลื่อนไหวของ

  อัตราแลกเปลี่ยน

-   การจัดส่งถ่านหินในประเทศเป็นธุรกิจที่ต่อเนื่อง
    จึงสามารถสร้างกระแสเงินสดจากผู้ซื้อที่ส่วนใหญ่มีอันดับความน่าเชื่อถือดี ให้แก่ Centennial
    ได้อย่างต่อเนื่อง

  ถึงแม้ว่าในปัจจุบัน ราคาถ่านหินในประเทศตามสัญญาเหล่านี้ยังคงต่ำกว่าราคาส่งออก
  หรือราคาที่ซื้อขายในตลาดโลก อย่างไรก็ตาม ในไม่กี่ปีที่ผ่านมานี้
  มีการเปลี่ยนแปลงหลายประการในตลาดถ่านหิน
  ซึ่งจะผลักดันให้ราคาถ่านหินในประเทศสูงขึ้นและมีความสอดคล้องกับราคาส่งออกมากขึ้น

  การเปลี่ยนแปลงต่างๆ ในตลาดถ่านหินรวมถึง

-   ราคาถ่านหินเพิ่มสูงขึ้นจากสาเหตุต่างๆ เช่น แรงกดดันทางต้นทุน
    อุปสงค์ที่เพิ่มขึ้นจากตลาดส่งออก ความขาดแคลนของอุปทานใหม่ๆ
    ความไม่แน่นอนของอุปทานใหม่ และอุปทานในปัจจุบันและอนาคต
    ปัจจัยพื้นฐานในตลาดถ่านหินจะส่งผลกระทบให้ราคาส่งออกถ่านหินเชื้อเพลิงที่ให้ความร้อน
    สูงขึ้นในอนาคตอันใกล้ ซึ่ง Centennial
    ระบุไว้ว่าเมื่อสัญญาจัดส่งถ่านหินในประเทศหมดอายุลง
    ราคาสัญญาอาจจะถูกปรับให้สะท้อนถึงราคา Export Parity

-   ลูกค้าต่างประเทศเริ่มที่จะยอมรับถ่านหินที่มีปริมาณเถ้าสูงมากขึ้น
    เนื่องจากลูกค้าเหล่านี้ต้องการมีแหล่งถ่านหินที่มั่นคง ดังนั้นจึงเป็นโอกาสสำหรับ Centennial
    ที่จะการส่งออกถ่านหินที่มีปริมาณเถ้าสูงไปยังต่างประเทศมากขึ้น

-   การเพิ่มขีดความสามารถของโครงสร้างพื้นฐานเคยเป็นข้อจำกัดต่อการส่งออกถ่านหิน

-   โรงไฟฟ้าต่างประเทศเห็นว่าการมีแหล่งถ่านหินที่มั่นคงมีความสำคัญของมากกว่าราคาที่ซื้อ
    โดยมีโรงไฟฟ้าต่างประเทศเริ่มเข้ามาลงทุนในโครงการเหมืองถ่านหินในออสเตรเลีย
    เพื่อทำสัญญาระยะยาวโดยซื้อถ่านหินที่ราคาตลาด

-   ขั้นตอนการอนุมัติการทำเหมืองเริ่มมีความยากขึ้นในสองสามปีที่ผ่านมา
    ซึ่งทำให้โครงการขยายหรือเพิ่มอุปทานถ่านหินเกิดขึ้นได้ยากยิ่งขึ้น
    ดังนั้นโรงไฟฟ้าในประเทศจึงอาจต้องซื้อถ่านหินในราคาที่สูงขึ้นเพื่อให้แน่ใจว่าจะมีถ่านหินสำหรับใช้ในการผลิตไฟฟ้า
    โดยเฉพาะการซื้อจากแหล่งถ่านหินปัจจุบันให้มากที่สุด
    รวมไปถึงการซื้อถ่านหินจากแหล่งผลิตที่อยู่ใกล้กับโรงไฟฟ้า

  ดังนั้นความต้องการใช้พลังงานที่สูงขึ้น
  บวกกับความท้าทายในการจัดหาแหล่งพลังงานใหม่ที่เพิ่มมากขึ้น
  จะทำให้แหล่งถ่านหินที่มีอยู่ปัจจุบันมีมูลค่ามากขึ้น

  และจากปัจจัยต่างๆ เหล่านี้ Centennial
  ได้พิจารณาและวางแผนการขายถ่านหินให้สอดคล้องและเพื่อตอบสนองต่อความต้องการถ่านหินที่ใช้เป็นเชื้อเพลิงให้ความร้อนที่เพิ่มขึ้นอย่างต่อเนื่อง
  ทั้งในและต่างประเทศ Centennial
  จึงเริ่มลงทุนในการขยายกำลังการผลิตของถ่านหินสำหรับการส่งออกที่เหมือง Airly
  ซึ่งจะส่งออกถ่านหินผ่านท่าเรือ Kembla
  และลงทุนในโครงการพื้นฐานสำหรับการส่งออกที่เหมืองMandalong
  ซึ่งจะส่งออกถ่านหินผ่านท่าเรือ Newcastle

  เมื่อภาระผูกพันภายใต้สัญญาในประเทศเริ่มหมดลง Centennial
  มีความประสงค์ที่จะจัดสัดส่วนของการขายถ่านหินในประเทศและส่งออกให้เป็นไปตามกลยุทธ์ของกลุ่ม
  อย่างไรก็ตาม Centennial จะยังคงมีส่วนสำคัญในการจัดส่งถ่านหินให้แก่โรงไฟฟ้าในประเทศ

1.  การเข้าถึงระบบโครงสร้างพื้นฐาน

  กำลังการขนส่ง และความมั่งคงของวิธีขนส่งต่างๆ ของ Centennial เป็นสิ่งที่สำคัญมาก
  หนึ่งในจุดแข็งของเหมืองของ Centennial คือ ความสามารถ
  และความพร้อมของระบบขนส่งที่มีประสิทธิภาพ พร้อมที่จะส่งถ่านหินให้กับโรงไฟฟ้าในประเทศ
  Centennial เป็นผู้ผลิตรายเดียวที่สามารถขนส่งโดยไม่ใช้ถนนสาธารณะ
  สำหรับลูกค้าต่างประเทศ Centennial ใช้การขนส่งถ่านหินส่วนใหญ่ผ่านท่าเรือ Kembla ที่
  Wollongong

  ในช่วงสองสามปีที่ผ่านมา ปัญหาความแออัดของท่าเรือที่ Newcastle
  เป็นปัญหาที่ผู้ผลิตถ่านหินออสเตรเลียประสบอย่างต่อเนื่อง ดังนั้นในเดือนกันยายน 2552
  รัฐบาลรัฐ New South Wales และท่าเรือสองท่า คือ ท่าเรือ Waratah Coal Services
  และท่าเรือ Newcastle Coal Infrastructure Group (NCIG)
  เห็นพ้องกับโครงร่างข้อตกลงกำลังการขนส่ง (“Capacity Framework Agreements”)
  ที่มีไว้สำหรับดูแลการขยายท่าเรือซึ่งมีความจำเป็นมากขึ้น เพื่อให้ทันการเพิ่มขึ้นของอุปสงค์

  ท่าเรือ Waratah Coal Services (“PWCS”) ได้ทำการขยายกำลังการขนส่งออกขึ้นเป็น
  102 ล้านตันต่อปีและจะเพิ่มเป็น 113 ล้านตันภายในปี 2553 นอกจากนั้น PWCS
  จะหาผู้ผลิตที่สนับสนุนการขยายกำลังการขนส่งออกเป็น 145 ล้านตันต่อปี
  โดยมีข้อแม้ว่าผู้ผลิตจะต้องเข้าทำสัญญาขนส่งผูกมัดระยะยาวกับท่าเรือ

  การก่อสร้างในระยะที่หนึ่งของท่าเรือ NCIG เสร็จสมบูรณ์ในครึ่งปีแรกของปี 2553
  และได้เริ่มดำเนินงานหลังจากนั้นไม่นาน ซึ่งในระยะที่หนึ่งของ NCIG
  มีกำลังการขนส่งของท่าประมาณ 30 ล้านตันต่อปี
  ปัจจุบันมีความคืบหน้าระดับหนึ่งในการขยายท่าเรือ NCIG
  และกำลังจัดการระดมทุนสำหรับระยะที่สองต่อไป

1.3 ตลาดถ่านหินในประเทศไทย

  ความต้องการใช้ถ่านหินในภาคอุตสาหกรรมในช่วง 11 เดือนแรกของปี 2553
  ปรับตัวเพิ่มขึ้นร้อยละ 3.1 จากช่วงเดียวกันของปีก่อนหน้า เนื่องจากการฟื้นตัวของเศรษฐกิจ
  การใช้ถ่านหินที่ผลิตในประเทศเพิ่มขึ้นร้อยละ 6.8 จากช่วงเดียวกันของปีก่อน
  เนื่องจากราคาถ่านหินที่คงตัวอยู่ในระดับสูง ทำให้ผู้ผลิตรายเล็กพยายามผลิตมากขึ้น
  แต่ปริมาณสำรองถ่านหินในประเทศมีจำนวนจำกัด จึงทำให้การเพิ่มปริมาณการผลิตทำได้น้อย
  การใช้ถ่านหินที่ผลิตในประเทศคิดเป็นเพียงร้อยละ 11
  ของความต้องการใช้ถ่านหินในภาคอุตสาหกรรมทั้งหมด
  ในขณะที่ถ่านหินที่ใช้ในภาคอุตสาหกรรมส่วนใหญ่เป็นถ่านหินที่นำเข้ามาจากต่างประเทศ ซึ่งในช่วง
  11 เดือนแรกของปี 2553 มีการขยายตัวร้อยละ 2.6 จากช่วงเดียวกันของปีก่อนหน้า
  ปัจจุบันธุรกิจนำเข้าถ่านหินในประเทศไทยมีการแข่งขันสูงโดยเฉพาะในตลาดโรงงานขนาดเล็ก
  เนื่องจากมีผู้ค้าถ่านหินหลายราย แต่ละรายมีสถานที่กองเก็บถ่านหินของตัวเอง
  และได้มีการนำถ่านหินเข้ามากองเก็บไว้ ก่อนจะทยอยส่งมอบให้ลูกค้า
  อย่างไรก็ตามสำหรับผู้ใช้ถ่านหินรายใหญ่ เช่น อุตสาหกรรมปูนซีเมนต์
  และโรงงานที่ใช้หม้อไอน้ำขนาดใหญ่ มีศักยภาพที่จะนำเข้าถ่านหินมาจากต่างประเทศโดยตรง
  หรือซื้อจาก supplier รายใหญ่ ทำให้ผู้ค้าถ่านหินรายเล็กที่ไม่ได้มีแหล่งถ่านหินของตนเอง
  ไม่สามารถเจาะตลาดนี้ได้มากนัก

  กลยุทธ์ในการแข่งขัน

-   ถ่านหินผลิตในประเทศไทย

  ปัจจุบันเหมืองถ่านหินในประเทศไทยของบริษัทฯ ได้ปิดตัวลง เนื่องจากบริษัทฯ
  ได้ทำการผลิตถ่านหินจากเหมืองดังกล่าวจนหมดแล้ว จะเหลือเพียงถ่านหินที่บริษัทฯ
  นำมาผ่านกระบวนการล้าง เพื่อปรับปรุงคุณภาพถ่านหินก่อนการจำหน่าย
  ซึ่งมีปริมาณการผลิตไม่มากนัก ถ่านหินดังกล่าวบริษัทฯ
  ได้ทำการส่งมอบให้กับลูกค้าภายใต้สัญญาซื้อขายระยะยาวที่ได้ทำไว้กับลูกค้าทั้งหมด
  จึงไม่มีปริมาณเหลือไปขายให้กับลูกค้ารายย่อย

-   ถ่านหินนำเข้าจากต่างประเทศ

-   บริษัทฯ ยังคงใช้ความสัมพันธ์ที่มีมาอย่างยาวนานกับลูกค้า
    ทั้งในด้านของความรับผิดชอบต่อพันธะสัญญาต่างๆ ที่มีต่อลูกค้า
    การผลิตถ่านหินที่ตรงกับความต้องการของลูกค้าทั้งปริมาณและคุณภาพ
    และการส่งมอบที่ตรงต่อเวลา
    มาเป็นปัจจัยหลักในการจำหน่ายถ่านหินนำเข้าจากต่างประเทศให้กับลูกค้าอย่างต่อเนื่อง

-   บริษัทฯ มีแหล่งถ่านหินของบริษัทฯ
    เองในสาธารณรัฐอินโดนีเซียทำให้ได้รับความเชื่อถือจากลูกค้าในด้านของความมั่นคงในการส่งมอบ
    ทำให้บริษัทฯ มีความพร้อมในการทำสัญญาซื้อขายถ่านหินทั้งในระยะสั้นและระยะยาว

-   เน้นลูกค้าระยะยาว

  บริษัทฯ ยังคงให้ความสำคัญกับการสร้างความสัมพันธ์กับลูกค้าในระยะยาว
  โดยการเสาะแสวงหาปริมาณสำรองถ่านหินเพิ่มเติมอยู่ตลอดเวลา
  เพื่อให้มั่นใจได้ว่าลูกค้าจะมีถ่านหินใช้อย่างเพียงพอและต่อเนื่องตลอดไป นอกจากนี้บริษัทฯ
  จัดให้มีทีมงานออกไปให้ความรู้กับลูกค้าทั้งทางด้านเทคนิคและภาวะตลาดถ่านหินเพื่อรักษาความสัมพันธ์ที่ดีกับลูกค้าไว้อย่างต่อเนื่อง

-   คลังสินค้า (Coal Distribution Center)

  บริษัทฯ มีคลังสินค้า 2 แห่ง เพื่อใช้เป็นสถานที่กองเก็บถ่านหินที่นำเข้ามาจากต่างประเทศ
  ก่อนที่จะกระจายไปยังลูกค้าในลักษณะทยอยส่งมอบให้ลูกค้า
  ทั้งนี้เพื่อเป็นการลดภาระในการจัดการเรื่องการกองเก็บสต็อกถ่านหินรวมทั้งช่วยลดต้นทุนสินค้าคงเหลือของลูกค้า
  โดยบริษัทฯ ได้มุ่งเน้นเรื่องการส่งมอบที่ตรงเวลา
  การควบคุมคุณภาพถ่านหินให้ตรงตามข้อกำหนดของลูกค้า
  รวมทั้งควบคุมการปฏิบัติงานในพื้นที่ให้เป็นไปตามข้อกำหนดของการรักษาสภาพแวดล้อม
  และดูแลเรื่องผลกระทบต่อชุมชนในบริเวณใกล้เคียง
  ทั้งนี้เพื่อให้ลูกค้ามีความมั่นใจในเรื่องการส่งมอบในระยะยาว

  คู่แข่งขันที่สำคัญ

-   ถ่านหินในประเทศ ได้แก่ บริษัท ปูนซิเมนต์ไทยอุตสาหกรรม จำกัด (บริษัท
    ปูนซิเมนต์ไทยอุตสาหกรรม จำกัด ผลิตเพื่อป้อนถ่านหินให้กับกลุ่มซิเมนต์ไทย)
    และผู้ผลิตรายย่อย

-   ถ่านหินนำเข้าจากต่างประเทศ
    ในปีที่ผ่านมาจำนวนผู้ค้าถ่านหินที่นำถ่านหินเข้ามาจำหน่ายในประเทศไทยประมาณ 15 ราย
    ในจำนวนนี้มีประมาณ 10 รายที่มีคลังสินค้าที่ใช้กองเก็บถ่านหิน
    แต่ผู้ค้าส่วนใหญ่จะไม่มีแหล่งถ่านหินของตนเอง จะเป็นบริษัทเพื่อการค้า (Trading
    Company) จะทำในลักษณะซื้อมา ขายไป
    ทำให้มีปัญหาเรื่องความไม่แน่นอนในการส่งมอบและความสม่ำเสมอของคุณภาพถ่านหิน
    ส่วนผู้ค้าถ่านหินที่เหลือจะเป็นผู้ค้ารายใหญ่ในต่างประเทศ
    ซึ่งจะส่งถ่านหินเข้ามาจำหน่ายในประเทศไทยในลักษณะครั้งละลำเรือขนาดใหญ่
    โดยจะส่งมอบถ่านหินทั้งลำเรือให้กับผู้ซื้อในคราวเดียว ผู้ค้าถ่านหินดังกล่าวได้แก่ Rio
    Tinto, Glencore, Noble Energy, Eastern Energy, Phenix Commodity
    เป็นต้น

  นโยบายด้านราคา

-   ถ่านหินผลิตในประเทศไทย

  เนื่องจากปริมาณถ่านหินในประเทศของบริษัทฯ มีเหลืออยู่น้อย และบริษัทฯ
  ได้ทำสัญญาซื้อขายกับลูกค้าไว้หมดแล้ว
  ดังนั้นราคาจำหน่ายถ่านหินในประเทศจึงเป็นราคาที่ผูกพันตามสัญญาซื้อขาย

-   ถ่านหินนำเข้าจากต่างประเทศ

  ราคาจำหน่ายถ่านหินนำเข้าจากต่างประเทศจะขึ้นกับราคาถ่านหินในตลาดโลก
  และช่วงเวลาที่เสนอขายให้ลูกค้า โดยบริษัทฯ มีการทำสัญญากับลูกค้าทั้งระยะสั้นและระยะยาว
  รวมทั้งสัญญาซื้อขายสำหรับการส่งมอบเป็นครั้งๆ ขึ้นกับความต้องการของลูกค้า
  และเนื่องจากการจำหน่ายถ่านหินนำเข้าส่วนใหญ่บริษัทฯจะทำการขนส่งให้ลูกค้า
  ดังนั้นราคาที่เสนอขายจึงรวมค่าระวางเรือไว้ด้วย บริษัทฯ
  จะทำสัญญาเช่าเรือเดินสมุทรให้เพียงพอสำหรับการขนส่งถ่านหินตามปริมาณและระยะเวลาที่กำหนดในสัญญา

  ลักษณะของลูกค้า

  ลักษณะของลูกค้าในภาคอุตสาหกรรมไม่ค่อยมีการเปลี่ยนแปลงมากนัก ซึ่งสามารถแบ่งย่อยได้เป็น

1.  อุตสาหกรรมปูนซีเมนต์ ซึ่งใช้ถ่านหินในกระบวนการผลิตปูนซีเมนต์
    และนับเป็นกลุ่มผู้ใช้ถ่านหินกลุ่มใหญ่ที่สุดของภาคเอกชนในประเทศไทย
    ลูกค้าในกลุ่มนี้มีจำนวนน้อยราย แต่ละรายจะมีความต้องการใช้ถ่านหินในปริมาณมาก

2.  โรงไฟฟ้าถ่านหินภายใต้โครงการผู้ผลิตไฟฟ้าอิสระ (IPP) และผู้ผลิตไฟฟ้าขนาดเล็ก (SPP)
    เป็นกลุ่มลูกค้าที่ใช้ถ่านหินในการผลิตกระแสไฟฟ้า มีปริมาณการใช้ที่สม่ำเสมอตลอดปี

3.  อุตสาหกรรมผลิตกระแสไฟฟ้าและไอน้ำ
    ซึ่งใช้ถ่านหินเป็นเชื้อเพลิงให้ความร้อนในหม้อไอน้ำขนาดใหญ่
    ประกอบไปด้วยอุตสาหกรรมกระดาษ ปิโตรเคมี และสิ่งทอ

7.  อุตสาหกรรมอื่นๆ
    ซึ่งใช้ถ่านหินเป็นเชื้อเพลิงให้ความร้อนในหม้อไอน้ำขนาดเล็กหรือใช้เป็นเชื้อเพลิงในการเผา
    อบ ต้ม ในกระบวนการผลิต ซึ่งส่วนใหญ่จะเป็นโรงงานขนาดเล็ก เช่น โรงงานผลิตกระดาษ
    เยื่อกระดาษ ขนาดเล็ก อุตสาหกรรมเคมี อาหาร เป็นต้น
    ผู้ใช้ถ่านหินในกลุ่มนี้จะเป็นผู้ใช้รายย่อย ที่มีปริมาณการใช้ต่อรายไม่มากนัก แต่มีจำนวนผู้ใช้มาก
    และต้องการถ่านหินที่มีคุณลักษณะเฉพาะกว่า 3 กลุ่มแรก

8.  

9.  2. การตลาดธุรกิจไฟฟ้า

10. 2.1 ธุรกิจไฟฟ้าในสาธารณรัฐประชาชนจีน

  ในปี 2553 บริษัทฯ ได้บริหารธุรกิจตามโอกาสทางตลาด กล่าวคือ
  ในช่วงฤดูหนาวที่มีความต้องการไอน้ำสูง ก็จะผลิตและจำหน่ายไฟฟ้าและไอน้ำอย่างเต็มที่
  ส่วนในช่วงเวลาอื่นซึ่งความต้องการทั้งไฟฟ้าและไอน้ำลดลง
  ก็จะเน้นที่ประสิทธิภาพของการผลิตเพื่อลดต้นทุนการผลิต

  เนื่องจากในปี 2533 นี้
  ทางรัฐบาลจีนได้เข้มงวดกับนโยบายเพิ่มประสิทธิภาพการใช้พลังงานและควบคุมมลภาวะซึ่งส่งผลกระทบทางอ้อมต่อธุรกิจของบริษัทฯ
  โดยเฉพาะในช่วงครึ่งปีหลัง ทำให้ความต้องการใช้ไฟฟ้าและไอน้ำในช่วงนี้ลดลงไปบ้าง
  แต่อย่างไรก็ตามในแง่ของผลประกอบการทั้งปี บริษัทฯ
  ยังคงสามารถที่จะบรรลุเป้าหมายการผลิตและจำหน่ายได้ตามแผนที่วางไว้
  และทั้งยังมีปริมาณสูงกว่าปี 2552 ที่ผ่านมา จากแนวทางกาบริหารตามที่ได้กล่าวแล้วข้างต้น

  สำหรับสถานการณ์ถ่านหินในสาธารณรัฐประชาชนจีนในปี 2553 นั้น
  ราคาถ่านหินเฉลี่ยอยู่ในระดับสูงขึ้นกว่าปี 2552 เนื่องจากมีการจำกัดอุปทาน
  ตามนโยบายของรัฐบาลในการลดปริมาณเหมืองถ่านหินขนาดเล็กลง
  (เพื่อเพิ่มมาตรฐานความปลอดภัยในการทำเหมือง)
  ในขณะที่อุปสงค์ยังเพิ่มขึ้นตามการเติบโตของเศรษฐกิจ
  จึงทำให้อุปทานต่ำกว่าอุปสงค์ในบางช่วงเวลาของปี
  ทำให้เกิดการเก็งการกำไรของพ่อค้าคนกลางในตลาด
  อย่างไรก็ตามในช่วงปลายปีในเดือนพฤศจิกายน
  รัฐบาลจีนได้ออกประกาศควบคุมราคาถ่านหินทำให้ราคาถ่านหินอ่อนตัวลงเล็กน้อย

11. 

12. กลยุทธ์ในการแข่งขัน

  ธุรกิจโรงไฟฟ้าพลังงานความร้อนร่วมในสาธารณรัฐประชาชนจีนจะได้รับการส่งเสริมจากรัฐบาลในด้านของการใช้พลังงานที่มีประสิทธิภาพสูงกว่าโรงไฟฟ้าทั่วๆ
  ไป และการช่วยควบคุมมลภาวะ ทำให้ได้สิทธิประโยชน์ต่างๆ ประกอบด้วย
  การได้การประกันการขายไฟฟ้าให้กับการไฟฟ้าท้องถิ่น
  ได้รับสิทธิพิเศษในการผูกขาดการขายไอน้ำและความร้อนในเขตพื้นที่ที่ได้รับอนุญาต
  ซึ่งเป็นปัจจัยสำคัญที่สามารถนำมาใช้กำหนดกลยุทธ์แข่งขัน ดังนี้

-   คุณภาพการให้บริการและการบริหารความสัมพันธ์กับลูกค้า

  บริษัทฯ ได้ให้ความสำคัญกับคุณภาพและบริการ กล่าวคือ
  จัดให้มีความพร้อมและความมั่นคงในการผลิตและจำหน่ายของทั้งไฟฟ้าและไอน้ำ
  เพื่อให้สามารถตอบสนองความต้องการของลูกค้าได้อย่างรวดเร็ว
  รักษาความสัมพันธ์ที่ดีกับลูกค้าบนพื้นฐานของความซื่อตรงและผลประโยชน์ร่วมกัน
  ทำให้ได้รับความเชื่อถือและไว้วางใจจากลูกค้า

-   การบริหารต้นทุน

  จัดให้มีการบริหารต้นทุนอย่างมีประสิทธิภาพโดยเฉพาะอย่างยิ่งต้นทุนเชื้อเพลิงหรือถ่านหิน
  โดยมีกลยุทธ์การจัดซื้อและสำรองถ่านหินในช่วงเวลาที่ราคาถ่านหินลดลง
  และสำรองไว้ใช้ในช่วงเวลาที่ราคาสูง
  ตลอดจนการเพิ่มประสิทธิภาพในการผลิตเพื่อลดต้นทุนการผลิต

-   มีความพร้อมในการปรับตัวสูง

  เนื่องจากตลาดในสาธารณรัฐประชาชนจีนมีการเปลี่ยนแปลงของภาวะตลาดอยู่ตลอดเวลา บริษัทฯ
  จึงมีการติดตามภาวะตลาดอย่างใกล้ชิดและคอยปรับการดำเนินธุรกิจให้สอดคล้องกับภาวะตลาดหรือสถานการณ์ในช่วงนั้นๆ
  ทำให้สามารถฉวยโอกาสทางธุรกิจหรือลดผลกระทบต่อธุรกิจได้

-   การบริหารความสัมพันธ์กับหน่วยราชการท้องถิ่นและชุมชน

  บริษัทฯ
  สร้างความสัมพันธ์กับหน่วยราชการท้องถิ่นบนพื้นฐานของความเป็นพันธมิตรที่มีผลประโยชน์ร่วมกันในการให้บริการสาธารณูปโภคพื้นฐาน
  (ไฟฟ้าและไอน้ำ) ให้กับชุมชนท้องถิ่น สร้างความเชื่อถือและเสมอภาค
  ตลอดจนสนับสนุนกิจกรรมของชุมชนอย่างต่อเนื่อง
  ทำให้สามารถขอความสนับสนุนจากหน่วยราชการท้องถิ่นได้ในกรณีที่บริษัทฯ
  ได้รับผลกระทบจากปัจจัยภายนอก ซึ่งส่งผลให้ผลกระทบจากปัจจัยเหล่านั้นลดลง
  ตลอดจนได้รับการยอมรับจากภาครัฐและชุมชนท้องถิ่นว่าเป็นบริษัทตัวอย่างในท้องถิ่น

2.2 ธุรกิจไฟฟ้าในประเทศไทย

  บริษัทฯ มีสัดส่วนการผลิตไฟฟ้าตามสัดส่วนการลงทุนในอัตราร้อยละ 50
  ในโรงไฟฟ้าถ่านหินบีแอลซีพี หรือ 717 เมกะวัตต์
  ซึ่งจำหน่ายกระแสไฟฟ้าให้กับการไฟฟ้าฝ่ายผลิตแห่งประเทศไทยตามสัญญาระยะยาวประเภท
  Independent Power Producer (IPP)

  กลยุทธ์ในการแข่งขัน

-   โรงไฟฟ้าถ่านหินในประเทศไทย

  บริษัทฯ ได้ให้ความสำคัญในเรื่องของสิ่งแวดล้อมและการยอมรับของชุมชนเป็นหลัก
  ในช่วงระยะเวลาที่ผ่านมา ประเทศไทยมีการตื่นตัวในเรื่องสิ่งแวดล้อม
  มีการปรับปรุงกฎหมายต่างๆ และมาตรฐานต่างๆ ให้สูงขึ้น
  ซึ่งส่งผลให้ต้องมีการลงทุนในส่วนนี้มากขึ้น
  ตลอดจนการต่อต้านโครงการโรงไฟฟ้าถ่านหินในพื้นที่ต่างๆ ทั่วประเทศ

  คู่แข่งขันที่สำคัญ

-   ผู้ผลิตไฟฟ้ารายใหญ่ในประเทศ ได้แก่ บริษัท ผลิตไฟฟ้า จำกัด (มหาชน) บริษัทราชบุรีโฮลดิ้ง
    จำกัด (มหาชน) และบริษัท โกลว์ พลังงาน จำกัด (มหาชน)

-   ผู้ผลิตไฟฟ้าและนักลงทุนจากต่างประเทศ

  2.3 ธุรกิจไฟฟ้าในสาธารณรัฐประชาธิปไตยประชาชนลาว (โครงการหงสาฯ)

บริษัทฯ ได้ร่วมทุนกับ บริษัท ผลิตไฟฟ้าราชบุรีโฮลดิ้ง จำกัด (มหาชน) (“RATCH”) และ บริษัท
Lao Holding State Enterprise (“LHSE”)
ซึ่งเป็นวิสาหกิจของรัฐบาลสาธารณรัฐประชาธิปไตยประชาชนลาว เพื่อร่วมจัดตั้งบริษัท Hongsa
Power Company Limited (“HPC”) และ บริษัท Phu Fai Mining Company Limited
(“PFMC”) โดยทั้งสองบริษัทมีสำนักงานใหญ่ตั้งอยู่ที่เมืองเวียงจันทน์
สาธารณรัฐประชาธิปไตยประชาชนลาว
ซึ่งได้รับสัมปทานในการพัฒนาโครงการโรงไฟฟ้าพลังความร้อน โดยใช้ถ่านหินลิกไนต์เป็นเชื้อเพลิง
ณ ตอนเหนือของสาธารณรัฐประชาธิปไตยประชาชนลาว ขนาดกำลังการผลิตประมาณ 1,878
เมกะวัตต์ โดยจะจำหน่ายไฟฟ้าให้กับการไฟฟ้าฝ่ายผลิตแห่งประเทศไทย
และบางส่วนให้กับสาธารณรัฐประชาธิปไตยประชาชนลาว ภายในปี 2558

ในปี 2553 โครงการหงสาฯ นี้ได้รับการสนับสนุนด้านเงินทุนจากสถาบันการเงินจำนวน 9 แห่ง
เป็นมูลค่าประมาณ 2,790 ล้านเหรียญสหรัฐ โดยได้ลงนามสัญญาเงินกู้โครงการ (project
finance) ไปเมื่อเดือนสิงหาคม 2553

  (ข) ภาวะการแข่งขัน

  สภาพการแข่งขันในอุตสาหกรรมถ่านหิน

  ธุรกิจถ่านหินที่ใช้เป็นเชื้อเพลิงให้ความร้อน (Thermal Coal)
  ในปีที่ผ่านมามีการแข่งขันไม่รุนแรงมากนัก
  โดยเฉพาะถ่านหินที่มีคุณภาพสูงเนื่องจากความต้องการในเอเชียเพิ่มสูงขึ้นมาก
  ในขณะที่การผลิตในหลายประเทศประสบปัญหาจากภาวะฝนตกหนัก
  ทำให้ตลาดถ่านหินอยู่ในภาวะตึงตัว

  []การนำเข้าถ่านหิน ในปี 2553 มีปริมาณรวมประมาณ 726 ล้านตัน เพิ่มขึ้นจากปีก่อน 8%
  เป็นผลมาจากความต้องการถ่านหินนำเข้าจากประเทศจีนและอินเดีย
  โดยที่ประเทศจีนนำเข้าถ่านหินประเภทเชื้อเพลิงให้ความร้อนเพิ่มขึ้นมากกว่า 30 ล้านตัน
  เมื่อเทียบกับปี 2552

  ในขณะที่ความต้องการถ่านหินนำเข้าของประเทศญี่ปุ่น เกาหลีใต้ มาเลเซีย
  ก็ได้ปรับตัวเพิ่มขึ้นเช่นกัน เนื่องจากการฟื้นตัวทางเศรษฐกิจ
  ความต้องการถ่านหินนำเข้าที่ขยายตัวมากในปี 2553 ได้ขยายตัวถึง 13%
  เมื่อเทียบกับปีก่อนหน้านี้เนื่องจากผู้ใช้ถ่านหินในประเทศเกาหลีใต้พยายามเพิ่มสัดส่วนการใช้ถ่านหินที่มีคุณภาพต่ำลง
  เพื่อลดต้นทุน ทำให้ปริมาณการนำเข้าเพิ่มสูงขึ้น

  แต่ความต้องการใช้ถ่านหินในยุโรปในปี 2553 ลดลงประมาณ 10% เมื่อเทียบกับปี 2552

  เนื่องจากผลกระทบจากวิกฤติทางการเงินในยุโรปที่ทำให้อัตราการฟื้นตัวทางเศรษฐกิจยังอยู่ในระดับต่ำ
  ประกอบกับราคาก๊าซธรรมชาติในยุโรปได้ปรับตัวลดลงมาก
  จึงทำให้มีการเดินเครื่องโรงไฟฟ้าที่ใช้ก๊าซธรรมชาติมากขึ้น
  ประกอบกับหลายประเทศในยุโรปสามารถผลิตไฟฟ้าจากเขื่อนได้มากขึ้น
  จึงเป็นปัจจัยที่ทำให้การใช้ถ่านหินลดลง

  ด้านการส่งออกถ่านหินที่ใช้เป็นเชื้อเพลิงให้ความร้อน ในปี 2553 มีปริมาณรวมประมาณ 728
  ล้านตัน เพิ่มขึ้นจากปีที่ผ่านมา 6.7%
  โดยประเทศอินโดนีเซียยังคงเป็นประเทศผู้ส่งออกรายใหญ่ที่สุด มีปริมาณการส่งออกประมาณ 270
  ล้านตัน ถึงแม้ว่าจะได้รับผลกระทบจากฝนตกหนักเกือบตลอดทั้งปี
  รองลงมาคือประเทศออสเตรเลีย มีปริมาณการส่งออกประมาณ 140 ล้านตัน
  ในขณะที่การส่งออกจากสาธารณรัฐแอฟริกาใต้ไม่ได้เพิ่มขึ้นจากปีที่แล้วมากนัก
  จากข้อจำกัดในการขนส่งถ่านหิน และการส่งออกจากประเทศโคลอมเบียเพิ่มขึ้นเพียงเล็กน้อย
  เนื่องจากความต้องการถ่านหินในสหรัฐอเมริกาและยุโรปซึ่งเป็นตลาดหลักของประเทศโคลอมเบียหดตัวลง
  ประกอบกับประเทศโคลอมเบียมีฝนตกหนักในช่วงปลายปี 2553 ทำให้กระทบต่อการผลิตถ่านหิน

  []จากความต้องการถ่านหินที่เพิ่มขึ้นมาก ในขณะที่ประเทศผู้ผลิตถ่านหินเพื่อการส่งออกหลักๆ
  ต่างประสบปัญหาด้านการผลิตจากฝนตกหนัก ทำให้ราคาถ่านหินคงตัวอยู่ในระดับสูงเกือบตลอดทั้งปี
  และการแข่งขันไม่รุนแรงมากนัก โดยเฉพาะถ่านหินที่มีค่าความร้อนสูง

  ในขณะที่ถ่านหินที่มีค่าความร้อนต่ำมีการแข่งขันที่สูงกว่า เนื่องจากมีผู้ผลิตเพิ่มขึ้นมาก
  โดยเฉพาะผู้ผลิตในประเทศอินโดนีเซีย

  []

  ราคาซื้อขายถ่านหินตามสัญญาซื้อขายถ่านหินระยะยาวระหว่างผู้ใช้ถ่านหินในประเทศญี่ปุ่นกับผู้ผลิตถ่านหินหลักในประเทศออสเตรเลีย
  (Australia-Japan Reference Price) ได้มีการตกลงราคาซื้อขายสำหรับการส่งมอบปี
  2553 (เมษายน 2553 ถึง มีนาคม 2554) ไว้ที่ประมาณ 98 เหรียญสหรัฐต่อตัน
  เพิ่มขึ้นจากปีก่อนถึง 40%

  ในขณะที่ราคาส่งออกถ่านหิน (FOB) ในตลาดจร (Spot market) จากท่าเรือนิวคาสเซิล
  (Newcastle) ในประเทศออสเตรเลีย ในปี 2553 แกว่งตัวอยู่ในระดับ 90-100
  เหรียญสหรัฐต่อตัน จนถึงปลายเดือนตุลาคม 2553 จึงค่อยๆปรับตัวเพิ่มขึ้น
  เนื่องจากการผลิตถ่านหินในประเทศออสเตรเลียและโคลอมเบียมีประสบปัญหาจากฝนตกหนัก
  ในเดือนมกราคม 2554 ราคาส่งออกถ่านหิน (FOB) ในตลาดจร (Spot market)
  ที่ท่าเรือนิวคาสเซิล (Newcastle) ได้ปรับตัวสูงขึ้นเกิน 140 เหรียญสหรัฐฯต่อตัน
  เนื่องจากเกิดน้ำท่วมหนักในรัฐควีนแลนด์ ประเทศออสเตรเลีย

  สำหรับตลาดถ่านหินในปี 2554 คาดว่ามีแนวโน้มขยายตัวต่อเนื่อง
  เนื่องจากกำลังการขนส่งถ่านหินภายในประเทศของประเทศจีนยังไม่เพียงพอ
  และต้นทุนการผลิตถ่านหินในประเทศจีนมีแนวโน้มสูงขึ้นอย่างต่อเนื่อง
  ทำให้ผู้ใช้ทางตอนใต้ของจีนยังคงต้องนำเข้าถ่านหินจากต่างประเทศอยู่
  ในขณะที่ประเทศอินเดียจะมีการนำเข้าถ่านหินเพิ่มขึ้นมากจากการที่มีโรงไฟฟ้าใหม่หลายโรงเริ่มเดินเครื่อง
  ในขณะที่ความต้องการใช้ถ่านหินในประเทศผู้ส่งออกหลักอย่างประเทศอินโดนีเซียจะเพิ่มขึ้นอย่างรวดเร็วจากการแล้วเสร็จของโรงไฟฟ้าหลายโรงใหม่
  ซึ่งจะทำให้การขยายตัวของการส่งออกของประเทศอินโดนีเซียมีจำกัด
  เพราะต้องเก็บถ่านหินไว้ใช้ภายในประเทศ
  ในขณะเดียวกันการส่งออกถ่านหินจากประเทศออสเตรเลียจะได้รับผลกระทบจากภาวะน้ำท่วมหนัก
  จะส่งผลให้ภาวะตลาดถ่านหินมีความตึงตัวโดยเฉพาะในช่วงครึ่งปีแรกของปี 2554

-   การค้าถ่านหินในประเทศไทย

  ความต้องการใช้ถ่านหินในภาคเอกชนของประเทศไทยในช่วง 11 เดือนแรกของปี 2553
  ขยายตัว 3.1% จากช่วงเดียวกันของปีก่อน เนื่องจากการฟื้นตัวทางเศรษฐกิจ
  โดยมีความต้องการใช้ถ่านหินรวม 17.38 ล้านตัน เทียบกับ 16.86 ล้านตัน ในช่วง 11
  เดือนแรกของปี 2552 ในจำนวนนี้เป็นถ่านหินที่ผลิตในประเทศ 1.96 ล้านตัน เพิ่มขึ้นจากปีก่อน
  6.8%
  เนื่องจากราคาถ่านหินที่คงตัวอยู่ในระดับสูงทำให้ผู้ผลิตรายเล็กพยายามผลิตถ่านหินเพิ่มมากขึ้น
  และเป็นถ่านหินนำเข้า 15.42 ล้านตัน เพิ่มขึ้น 2.6%

  ความต้องการใช้ถ่านหินในภาคเอกชนของประเทศไทย

  หน่วย : ล้านตัน

  --------------- ------- ------- ------- ------- ------- ------- -------- ------- ------- ------------
                  2549    2550    2551    2552    11              Growth                   
                                                  Month                                    

                                                  2552    2553    2550     2551    2552    2553 (11
                                                                                           Month)

  ถ่านหินในประเทศ   3.04    2.16    2.12    2.04    1.84    1.96    -28.9%   -1.6%   -3.8%   6.8%

  ถ่านหินนำเข้า      11.21   14.41   15.98   16.39   15.02   15.42   28.5%    10.9%   2.6%    2.6%

  รวม             14.25   16.57   18.10   18.43   16.86   17.38   16.3%    9.2%    1.8%    3.1%
  --------------- ------- ------- ------- ------- ------- ------- -------- ------- ------- ------------

  ที่มา: สำนักงานนโยบายแลแผนพลังงาน กระทรวงพลังงาน

  ในปี 2554 คาดว่าปริมาณความต้องการใช้ถ่านหินในประเทศไทยจะปรับตัวเพิ่มขึ้น
  จากการคาดการณ์ว่าจะมีการฟื้นตัวทางเศรษฐกิจอย่างต่อเนื่อง
  และจะมีการเริ่มเดินเครื่องของโรงไฟฟ้าถ่านหินขนาดใหญ่ตามโครงการรับซื้อไฟฟ้าจากผู้ผลิตไฟฟ้ารายใหญ่
  (IPP) ในช่วงปลายปี ในขณะที่ความต้องการใช้ถ่านหินในอุตสาหกรรมอื่นๆ
  คาดว่าจะมีแนวโน้มเพิ่มขึ้นเช่นกัน เนื่องจากราคาน้ำมันในตลาดโลกมีแนวโน้มเพิ่มขึ้น

  สภาพการแข่งขันในอุตสาหกรรมไฟฟ้า

-   ธุรกิจผลิตกระแสไฟฟ้าในสาธารณรัฐประชาชนจีน

  การเติบโตของอุตสาหกรรมไฟฟ้าในสาธารณรัฐประชาชนจีนในปี 2553
  มีอัตราการเจริญเติบโตเพิ่มสูงขึ้นจากปี2552
  เนื่องจากสภาพเศรษฐกิจที่ฟื้นตัวจากการเจริญเติบโตทางเศรษฐกิจของประเทศจีนที่เพิ่มขึ้น
  ทั้งภาคอุตสาหกรรม และภาคการบริโภคภายในของประเทศ
  โดยอัตราการเจริญเติบโตของปริมาณการใช้ไฟฟ้าในประเทศมีดังนี้

  ------------------------------------------ ---------- ---------- --------- ---------
                                             หน่วย       2553*      2552      2551

  อัตราการเจริญเติบโตของการใช้ไฟฟ้ารวม            ร้อยละ      16.0       6.0       5.2

  อัตราการเจริญเติบโตการใช้ไฟฟ้าของภาคอุตสาหกรรม   ร้อยละ      17.0       4.2       3.8

  อัตราการเจริญเติบโตของกำลังการผลิต              ร้อยละ      7.6        10.2      11.1

  กำลังการผลิตรวม                              เมกะวัตต์    941,372    874,073   792,530
  ------------------------------------------ ---------- ---------- --------- ---------

  หมายเหตุ : * เป็นตัวเลขในช่วงตั้งแต่ มกราคม – พฤศจิกายน
  และกำลังการผลิตรวมเป็นตัวเลขเบื้องต้นยังไม่รวมโรงไฟฟ้าที่ปิดตัวในระหว่างปี 2553

-   ธุรกิจผลิตกระแสไฟฟ้าในประเทศไทย (ที่มา: สำนักนโยบายและแผนพลังงาน (EPPO) และ
    PDP 2010 )

  สำนักงานคณะกรรมการพัฒนาการเศรษฐกิจและสังคมแห่งชาติ (สศช.)
  คาดการณ์แนวโน้มเศรษฐกิจไทยในปี 2553 ขยายตัวร้อยละ 7.9
  โดยมีแรงสนับสนุนจากการฟื้นตัวของเศรษฐกิจโลกและความมั่นใจของนักลงทุน
  ส่งผลให้การส่งออก การลงทุน และการบริโภคของภาคเอกชนยังคงขยายตัว

  กำลังการผลิตติดตั้งไฟฟ้าในปี 2553 อยู่ที่ 30,160 เมกะวัตต์
  ความต้องการไฟฟ้าสูงสุดเกิดขึ้นในเดือน พฤษภาคม ที่ระดับ 24,630 เมกะวัตต์
  สูงกว่าความต้องการไฟฟ้าสูงสุดของปี 2552 ซึ่งอยู่ที่ระดับ 22,596 เมกะวัตต์ อยู่ 2,034
  เมกะวัตต์ หรือคิดเป็นร้อยละ 9.0
  โดยปริมาณการผลิตและการรับซื้อของการไฟฟ้าฝ่ายผลิตแห่งประเทศไทย (กฟผ.) ในปี 2553
  มีจำนวน 165,457 กิกะวัตต์ชั่วโมง เพิ่มขึ้นจากปีก่อนร้อยละ 11.5
  โดยมีสัดส่วนการผลิตไฟฟ้าจากเชื้อเพลิงชนิดต่างๆ ดังนี้ จากก๊าซธรรมชาติร้อยละ 71
  จากถ่านหินลิกไนต์ร้อยละ 18 จากพลังน้ำร้อยละ 4 นำเข้าร้อยละ 5 พลังงานหมุนเวียนร้อยละ
  2 และจากน้ำมันร้อยละ 0.5

  การใช้ไฟฟ้า ในปี 2553 อยู่ที่ระดับ 147,724 กิกะวัตต์ชั่วโมง เพิ่มขึ้นจากปี 2552 ร้อยละ
  9.6 โดยการใช้ไฟฟ้าตั้งแต่ต้นปีมีแนวโน้มเพิ่มขึ้น
  เนื่องจากในช่วงต้นปีเศรษฐกิจฟื้นตัวต่อเนื่องจากปลายปีที่แล้ว
  และเริ่มชะลอตัวลงในไตรมาสที่สองและสาม
  จากการบริโภคภาคเอกชนและการส่งออกที่ได้รับผลกระทบจากค่าเงินบาทที่แข็งค่าขึ้น
  ผลกระทบจากการชุมนุมทางการเมืองที่ทำให้การใช้ไฟฟ้าในกลุ่มห้างสรรพสินค้าลดลง
  อุตสาหกรรมการผลิตอาหารชะลอตัวลงจากวัตถุดิบในการผลิตจากภาคเกษตรลดลงตามฤดูกาล
  และในช่วงปลายปีมีเหตุการณ์อุทกภัยในหลายพื้นที่ทำให้การใช้ไฟฟ้าลดลง
  ประกอบกับเริ่มเข้าสู่ช่วงฤดูหนาว

  ในเดือนเมษายน 2553 กระทรวงพลังงานร่วมกับการไฟฟ้าฝ่ายผลิตแห่งประเทศไทย (กฟผ.)
  ได้จัดทำแผนพัฒนากำลังผลิตไฟฟ้าของประเทศไทย
  เพื่อให้เกิดความชัดเจนในด้านการจัดหาไฟฟ้าของประเทศและการส่งเสริมการผลิตไฟฟ้าจากพลังงานหมุนเวียนเพื่อกระตุ้นให้เกิดการลงทุนด้านพลังงานและให้เห็นภาพการลดการปล่อยก๊าซเรือนกระจกจากการขยายกำลังการผลิตไฟฟ้าในอนาคตอย่างเป็นรูปธรรม
  เพื่อนำไปใช้ในการพิจารณาวางแผนการลดการปล่อยก๊าซเรือนกระจกจากภาคพลังงานต่อไป

4.3 การจัดหาผลิตภัณฑ์

(ก) ลักษณะการจัดให้ได้มาซึ่งผลิตภัณฑ์

  1. สถานที่ตั้งของเหมืองถ่านหินและโรงไฟฟ้า

+----------------------------------+-----------------------------------+
| เหมืองถ่านหิน                       |                                   |
+----------------------------------+-----------------------------------+
| สาธารณรัฐอินโดนีเซีย                 | ประเทศออสเตรเลีย                   |
|                                  |                                   |
| 1.  เหมือง Jorong, South          | 1.  เหมือง Airly, รัฐ New South     |
|     Kalimantan Province          |     Wales                         |
|                                  |                                   |
| 2.  เหมือง Indominco, East        | 2.  เหมือง Angus Place, รัฐ New     |
|     Kalimantan Province          |     South Wales                   |
|                                  |                                   |
| 3.  เหมือง Trubaindo, East        | 3.  เหมือง Awaba, รัฐ New South     |
|     Kalimantan Province          |     Wales                         |
|                                  |                                   |
| 4.  เหมือง Kitadin, East          | 4.  เหมือง Charbon, รัฐ New South   |
|     Kalimantan Province          |     Wales                         |
|                                  |                                   |
| 5.  แหล่ง Bharinto, East          | 5.  เหมือง Clarence, รัฐ New South  |
|     Kalimantan Province          |     Wales                         |
|                                  |                                   |
| สาธารณรัฐประชาชนจีน                | 6.  เหมือง Ivahoe North, รัฐ New    |
|                                  |     South Wales                   |
| 1.  เหมือง Hebi, Henan Province   |                                   |
|                                  | 7.  เหมือง Mandalong, รัฐ New South |
| 2.  เหมือง Daning, Shanxi         |     Wales                         |
|     Province                     |                                   |
|                                  | 8.  เหมือง Mannering, รัฐ New South |
| 3.  เหมือง Gaohe, Shanxi Province |     Wales                         |
|                                  |                                   |
|                                  | 9.  เหมือง Myuna, รัฐ New South     |
|                                  |     Wales                         |
|                                  |                                   |
|                                  | 10. เหมือง Newstan, รัฐ New South   |
|                                  | Wales                             |
+----------------------------------+-----------------------------------+
| โรงไฟฟ้า                          |                                   |
+----------------------------------+-----------------------------------+
| ประเทศไทย                        | สาธารณรัฐประชาชนจีน                 |
|                                  |                                   |
| 1. โรงไฟฟ้าบีแอลซีพี                 | 1.  โรงไฟฟ้า Luannan, Hebei        |
|                                  |     Province                      |
| นิคมอุตสาหกรรมมาบตาพุด จังหวัดระยอง   |                                   |
|                                  | 2.  โรงไฟฟ้า Zhengding, Hebei      |
|                                  |     Province                      |
|                                  |                                   |
|                                  | 3.  โรงไฟฟ้า Zouping, Shandong     |
|                                  |     Province                      |
+----------------------------------+-----------------------------------+

  หมายเหตุ: - เหมืองลำปางและเหมืองเชียงม่วน บริษัทฯ ได้หยุดการทำเหมืองทั้ง 2 เหมือง
  เนื่องจากปริมาณสำรองได้หมดลง

- เหมืองถ่านหินในประเทศออสเตรเลีย : บริษัทฯ ได้เข้าซื้อหุ้นทั้งหมด (ร้อยละ 100) ใน
Centennial Coal Co., Ltd. ในปี 2553

  2. กำลังการผลิตและปริมาณการผลิต

  บริษัทฯ มีกำลังการผลิตถ่านหินและปริมาณการผลิตถ่านหินในช่วงปี 2551 – 2553 ดังนี้

+-------------------------+--------+-----------+-----------+-----------+
|                         | หน่วย   | 1 ม.ค. –  | 1 ม.ค. –  | 1 ม.ค. –  |
|                         |        | 31 ธ.ค.   | 31 ธ.ค.   | 31 ธ.ค.   |
|                         |        |           |           |           |
|                         |        | 2553      | 2552      | 2551      |
+-------------------------+--------+-----------+-----------+-----------+
| เหมืองถ่านหิน Indominco    |        |           |           |           |
+-------------------------+--------+-----------+-----------+-----------+
| กำลังการผลิตเต็มที่          | พันตัน   | 15,000    | 13,000    | 13,000    |
+-------------------------+--------+-----------+-----------+-----------+
| ปริมาณการผลิตจริง          | พันตัน   | 14,324    | 12,462    | 10,734    |
+-------------------------+--------+-----------+-----------+-----------+
| อัตราการใช้กำลังการผลิต     | ร้อยละ  | 95.49     | 95.86     | 82.57     |
+-------------------------+--------+-----------+-----------+-----------+
| อ                       | ร้อยละ  | 14.94     | 16.10     | -6.35     |
| ัตราการเพิ่มของปริมาณการผลิต |        |           |           |           |
+-------------------------+--------+-----------+-----------+-----------+
| เหมืองถ่านหิน Trubaindo    |        |           |           |           |
+-------------------------+--------+-----------+-----------+-----------+
| กำลังการผลิตเต็มที่          | พันตัน   | 6,500     | 5,500     | 5,500     |
+-------------------------+--------+-----------+-----------+-----------+
| ปริมาณการผลิตจริง          | พันตัน   | 5,545     | 5,184     | 4,506     |
+-------------------------+--------+-----------+-----------+-----------+
| อัตราการใช้กำลังการผลิต     | ร้อยละ  | 85.31     | 94.25     | 81.93     |
+-------------------------+--------+-----------+-----------+-----------+
| อ                       | ร้อยละ  | 6.96      | 13.80     | 26.72     |
| ัตราการเพิ่มของปริมาณการผลิต |        |           |           |           |
+-------------------------+--------+-----------+-----------+-----------+
| เหมืองถ่านหิน Jorong       |        |           |           |           |
+-------------------------+--------+-----------+-----------+-----------+
| กำลังการผลิตเต็มที่          | พันตัน   | 2,000     | 3,000     | 3,000     |
+-------------------------+--------+-----------+-----------+-----------+
| ปริมาณการผลิตจริง          | พันตัน   | 903       | 3,181     | 2,429     |
+-------------------------+--------+-----------+-----------+-----------+
| อัตราการใช้กำลังการผลิต     | ร้อยละ  | 45.15     | 106.03    | 80.97     |
+-------------------------+--------+-----------+-----------+-----------+
| อ                       | ร้อยละ  | -71.61    | 30.96     | -7.68     |
| ัตราการเพิ่มของปริมาณการผลิต |        |           |           |           |
+-------------------------+--------+-----------+-----------+-----------+
| เหมืองถ่านหิน Kitadin      |        |           |           |           |
+-------------------------+--------+-----------+-----------+-----------+
| กำลังการผลิตเต็มที่          | พันตัน   | 2,000     | 2,000     | 2,000     |
+-------------------------+--------+-----------+-----------+-----------+
| ปริมาณการผลิตจริง          | พันตัน   | 1,203     | 662       | -         |
+-------------------------+--------+-----------+-----------+-----------+
| อัตราการใช้กำลังการผลิต     | ร้อยละ  | 60.15     | 33.10     | -         |
+-------------------------+--------+-----------+-----------+-----------+
| อ                       | ร้อยละ  | 81.72     | 100.00    | -         |
| ัตราการเพิ่มของปริมาณการผลิต |        |           |           |           |
+-------------------------+--------+-----------+-----------+-----------+
| เหมืองถ่านหินในประเทศไทย   |        |           |           |           |
+-------------------------+--------+-----------+-----------+-----------+
| กำลังการผลิตเต็มที่          | พันตัน   | -         | -         | 2,000     |
+-------------------------+--------+-----------+-----------+-----------+
| ปริมาณการผลิตจริง          | พันตัน   | 135       | 72        | 375       |
+-------------------------+--------+-----------+-----------+-----------+
| อัตราการใช้กำลังการผลิต     | ร้อยละ  | n/a       | n/a       | 18.75     |
+-------------------------+--------+-----------+-----------+-----------+
| อ                       | ร้อยละ  | n/a       | n/a       | -67.50    |
| ัตราการเพิ่มของปริมาณการผลิต |        |           |           |           |
+-------------------------+--------+-----------+-----------+-----------+

  หมายเหตุ: - ถ่านหินจากแหล่งผลิตในสาธารณรัฐอินโดนีเซีย (Jorong, Indominco,
  Kitadin, Trubaindo)

  - ถ่านหินจากแหล่งผลิตในประเทศไทย (LP-2, CMMC) บริษัทฯ ได้หยุดการทำเหมืองทั้ง 2
  เหมือง เนื่องจากปริมาณสำรองได้หมดลง

  - แหล่งถ่านหิน Kitadin ได้หยุดทำการผลิตชั่วคราวตั้งแต่ต้นปี 2550
  เนื่องจากปัญหาทางเทคนิคและความไม่คุ้มค่าในเชิงพาณิชย์ แต่ในปี 2552
  ได้ดำเนินการผลิตอีกครั้ง หลังจากผลการศึกษาแสดงถึงความคุ้มค่าในเชิงพาณิชย์

  บริษัทฯ มีกำลังการผลิตไฟฟ้าและปริมาณการผลิตไฟฟ้าในช่วงปี 2551 – 2553 ดังนี้

+---------------------+-----------+----------+-----------+-----------+
|                     | หน่วย      | 1 ม.ค. – | 1 ม.ค. –  | 1 ม.ค. –  |
|                     |           | 31 ธ.ค.  | 31 ธ.ค.   | 31 ธ.ค.   |
|                     |           |          |           |           |
|                     |           | 2553     | 2552      | 2551      |
+---------------------+-----------+----------+-----------+-----------+
| โรงไฟฟ้า Luannan     |           |          |           |           |
+---------------------+-----------+----------+-----------+-----------+
| กำลังการผลิตเต็มที่*     | เมกะ      | 826,250  | 805,030   | 836,508   |
|                     | วัตต์-ชั่วโมง |          |           |           |
+---------------------+-----------+----------+-----------+-----------+
| ปริมาณการผลิตจริง**    | เมกะ      | 510,631  | 527,286   | 611,549   |
|                     | วัตต์-ชั่วโมง |          |           |           |
+---------------------+-----------+----------+-----------+-----------+
| อัตราการใช้กำลังการผลิต | ร้อยละ     | 61.80    | 65.50     | 73.11     |
+---------------------+-----------+----------+-----------+-----------+
| อัตราก               | ร้อยละ     | -3.16    | -13.78    | -1.74     |
| ารเพิ่มของปริมาณการผลิต |           |          |           |           |
+---------------------+-----------+----------+-----------+-----------+
| โรงไฟฟ้า Zhengding   |           |          |           |           |
+---------------------+-----------+----------+-----------+-----------+
| กำลังการผลิตเต็มที่*     | เมกะ      | 412,946  | 401,208   | 411,110   |
|                     | วัตต์-ชั่วโมง |          |           |           |
+---------------------+-----------+----------+-----------+-----------+
| ปริมาณการผลิตจริง**    | เมกะ      | 298,609  | 263,825   | 286,898   |
|                     | วัตต์-ชั่วโมง |          |           |           |
+---------------------+-----------+----------+-----------+-----------+
| อัตราการใช้กำลังการผลิต | ร้อยละ     | 72.31    | 65.75     | 69.79     |
+---------------------+-----------+----------+-----------+-----------+
| อัตราก               | ร้อยละ     | 13.18    | -8.04     | -24.60    |
| ารเพิ่มของปริมาณการผลิต |           |          |           |           |
+---------------------+-----------+----------+-----------+-----------+
| โรงไฟฟ้า Zouping     |           |          |           |           |
+---------------------+-----------+----------+-----------+-----------+
| กำลังการผลิตเต็มที่*     | เมกะ      | 865,420  | 845,987   | 870,350   |
|                     | วัตต์-ชั่วโมง |          |           |           |
+---------------------+-----------+----------+-----------+-----------+
| ปริมาณการผลิตจริง**    | เมกะ      | 613,821  | 606,076   | 530,045   |
|                     | วัตต์-ชั่วโมง |          |           |           |
+---------------------+-----------+----------+-----------+-----------+
| อัตราการใช้กำลังการผลิต | ร้อยละ     | 70.93    | 71.64     | 60.90     |
+---------------------+-----------+----------+-----------+-----------+
| อัตราก               | ร้อยละ     | 1.28     | 14.34     | -11.03    |
| ารเพิ่มของปริมาณการผลิต |           |          |           |           |
+---------------------+-----------+----------+-----------+-----------+
| โรงไฟฟ้าบีแอลซีพี       |           |          |           |           |
+---------------------+-----------+----------+-----------+-----------+
| กำลังการผลิตเต็มที่      | เมกะ      | 10       | 1         | 1         |
|                     | วัตต์-ชั่วโมง | ,459,612 | 0,512,505 | 1,547,673 |
+---------------------+-----------+----------+-----------+-----------+
| ปริมาณการผลิตจริง      | เมกะ      | 10       | 1         | 1         |
|                     | วัตต์-ชั่วโมง | ,035,624 | 0,018,127 | 0,973,623 |
+---------------------+-----------+----------+-----------+-----------+
| อัตราการใช้กำลังการผลิต | ร้อยละ     | 95.95    | 95.30     | 95.03     |
+---------------------+-----------+----------+-----------+-----------+
| อัตราก               | ร้อยละ     | 0.17%    | (8.71)    | 16.80     |
| ารเพิ่มของปริมาณการผลิต |           |          |           |           |
+---------------------+-----------+----------+-----------+-----------+

  หมายเหตุ: - แหล่งผลิตจากโรงไฟฟ้าในสาธารณรัฐประชาชนจีน (Luannan, Zhengding,
  Zouping) และในประเทศไทย (บีแอลซีพี)

  * ปริมาณการผลิตที่โรงไฟฟ้าสามารถผลิตไฟฟ้าได้ทั้งหมดในแต่ละปี (Available capacity)
  โดยคิดจากจำนวนชั่วโมงที่ผลิตทั้งหมดหักด้วยจำนวนชั่วโมงที่ต้องหยุดซ่อมเครื่องตามแผน

  ** ปริมาณการผลิตที่โรงไฟฟ้าผลิตไฟฟ้าและจ่ายไฟฟ้าเข้าระบบ
  รวมถึงปริมาณจ่ายไฟฟ้าตรงให้อุตสาหกรรมใกล้เคียง (ถ้ามี)

3. วิธีการจัดหาวัตถุดิบ

-   บริษัทฯ ดำเนินการผลิตถ่านหินจากเหมืองถ่านหินของบริษัทฯ เองในสาธารณรัฐอินโดนีเซียทั้ง
    4 เหมือง ได้แก่ เหมืองอินโดมินโก (Indominco) เหมืองทรูบาอินโด (Trubaindo)
    และเหมืองโจร่ง (Jorong) และแหล่งผลิตถ่านหินในสาธารณรัฐประชาชนจีน 2 เหมือง
    ได้แก่ เหมืองต้าหนิง (Daning) และเหมืองเฮ่อปี้ (Hebi)

-   ในการจัดหาแหล่งถ่านหินเพิ่มเติม บริษัทฯ
    ให้ความสำคัญกับการพัฒนาเหมืองถ่านหินที่อยู่ในความครอบครองของบริษัทฯ
    และมีการสำรวจแหล่งถ่านหินที่มีคุณภาพดีในประเทศอื่นๆ
    เพิ่มเติมเพื่อให้ตรงกับความต้องการของลูกค้า

-   บริษัทฯ
    ได้จัดตั้งหน่วยงานจัดซื้อถ่านหินขึ้นมาเพื่อทำการซื้อถ่านหินจากบริษัทอื่นมาจำหน่ายเพิ่มเติม
    เพื่อเพิ่มขีดความสามารถของบริษัทฯ ในการตอบสนองความต้องการของลูกค้า
    และเป็นการเพิ่มความมั่นคงในการส่งมอบถ่านหินของบริษัทฯี่ท่าเรือก่อนส่งมอบแก่ลูกค้า

  4. การควบคุมคุณภาพวัตถุดิบและสินค้าที่ผลิต

  บริษัทฯ ได้ตกลงข้อกำหนดคุณสมบัติของถ่านหินกับลูกค้าแล้ว ข้อมูลคุณสมบัติของถ่านหิน เช่น
  ค่าความร้อน ค่ากำมะถัน และค่าความชื้น เป็นต้น
  จะถูกส่งไปให้หน่วยงานเหมืองเพื่อวางแผนการผลิตให้ได้ทั้งปริมาณและคุณภาพตามข้อกำหนด
  บริษัทฯ จะทำการสุ่มตรวจคุณภาพถ่านหินที่ผลิตในทุกๆ
  ขั้นตอนการผลิตตั้งแต่ที่เหมืองจนถึงลานกองเก็บถ่านหินที่ท่าเรือก่อนส่งมอบแก่ลูกค้า
  เพื่อให้แน่ใจว่าถ่านหินที่เตรียมพร้อมส่งมอบให้ลูกค้ามีคุณสมบัติตรงตามข้อตกลง
  และในการส่งมอบสินค้าแต่ละครั้งต้องมีผู้เชี่ยวชาญภายนอกเข้ามาตรวจสอบคุณภาพของสินค้าเพื่อให้ได้ตรงตามที่ลูกค้าต้องการ
  บริษัทฯ จึงได้รับใบรับรองมาตรฐานจากสถาบันต่างๆ ทั้งในประเทศและต่างประเทศ

  (ข) ผลกระทบต่อสิ่งแวดล้อมจากกระบวนการผลิต

  การขุดเปิดหน้าดินและเปลือกดิน เพื่อนำเอาถ่านหินขึ้นมาเข้าขบวนการคัดแยก บดย่อย ล้าง
  กองเก็บ และขนส่ง ทั้งเหมืองใต้ดิน (Underground mine) และเหมืองเปิด (Open pit
  mine) ส่งผลกระทบต่อสิ่งแวดล้อม และความปลอดภัย
  การจัดการแก้ไขป้องกันและบรรเทาประเด็นปัญหาให้ได้อย่างมีประสิทธิภาพ
  ซึ่งจะต้องครอบคลุมตั้งแต่ระยะเริ่มแรกของโครงการ ไปถึงระยะสุดท้ายของการทำเหมือง
  รวมถึงการติดตามตรวจสอบภายหลังการปิดเหมือง ซึ่งระบบบริหารจัดการนั้น
  นอกจากครอบคลุมเจ้าหน้าที่และพนักงานของบริษัทฯแล้ว
  ยังรวมถึงถึงการทำงานของผู้รับเหมาด้วย

-   ประเด็นผลกระทบสิ่งแวดล้อม และความปลอดภัยจากการทำเหมืองที่ต้องให้ความสำคัญ

-   การเปลี่ยนแปลงสภาพภูมิทัศน์และนิเวศน์ป่าไม้ ซึ่งเป็นผลมาจากการตัดถางต้นไม้และพืชคลุมดิน
    การขุดเปิดหน้าดิน และทิ้งดิน

-   คุณภาพน้ำ และระบบนิเวศน์ในน้ำ โดยมีประเด็นหลัก คือ ความเป็นกรด-ด่าง (pH)
    และปริมาณตะกอนแขวนลอย (Total Suspended Solid : TSS)

-   ขยะทั่วไป (Domestic Waste) ที่เกิดที่พักของทั้งผู้รับเหมาและพนักงานบริษัทฯ ในพื้นที่
    และกากของเสียอันตราย (Hazardous Waste) ซึ่งส่วนใหญ่จะเป็นขยะที่เกิดขึ้นจากการผลิต
    เช่น น้ำมันเครื่องที่ใช้แล้ว ยางรถยนต์ แบตเตอรี่
    รวมไปถึงคราบน้ำมันที่อาจเกิดขึ้นจากการรั่วไหล

-   คุณภาพอากาศ ผลกระทบที่สำคัญ คือ ฝุ่นละออง ที่เกิดจากกิจกรรมการผลิต เช่น การบดย่อย
    และการคมนาคม ขนส่ง นอกจากนั้นยังมีก๊าซอ๊อกไซด์ของซัลเฟอร์และไนโตรเจน (SOx และ
    NOx) ที่เกิดขึ้นจากการลุกไหม้ตัวเองของถ่านหิน (Spontaneous combustion)

-   อุบัติเหตุที่เกิดขึ้นจากการทำงาน การขนส่ง และอุบัติภัยที่เกิดขึ้นจากภัยธรรมชาติ

-   ระบบบริหารจัดการและการแก้ไข

    -   ควบคุมดำเนินตามมาตรฐานที่กฎหมายกำหนด ตรวจสอบ และตรวจประเมินจากภายนอก
        (Monitoring and Auditing)
        การปฏิบัติให้สอดคล้องกับข้อกำหนดแนบท้ายใบอนุญาตทั้งทางด้านสิ่งแวดล้อมและความปลอดภัย

    -   การวางแผนแม่บทด้านสิ่งแวดล้อมและความปลอดภัย
        พร้อมศึกษากรอบการปฏิบัติของแผนการปิดเหมือง (Mine Closure Plan)
        โดยเน้นประเด็นปัญหาที่สำคัญ เช่น การศึกษาวางแผนการจัดการน้ำ (Water
        Management) ทั้งด้านคุณภาพและปริมาณ
        การเก็บข้อมูลของชั้นดินที่อาจก่อให้เกิดปัญหาน้ำเป็นกรด (Acid Mine Drainage)
        ควบคู่ไปกับการเก็บข้อมูลด้านธรณีวิทยาด้านถ่านหิน
        เพื่อวางแผนการทำเหมืองที่มีแผนงานการป้องกันการเกิดน้ำเป็นกรด

    -   ระบบการควบคุมผู้รับเหมาในด้านสิ่งแวดล้อม อาชีวอนามัยและความปลอดภัย
        (Contractor’s Environment Health and Safety Management)
        เนื่องเพราะการผลิตของเหมืองถ่านหินของบริษัทฯ กว่าร้อยละ 80
        ดำเนินการโดยผู้รับเหมา

    -   การส่งเสริมและรณรงค์สร้างวัฒนธรรมองค์กรเพื่อความปลอดภัยในพนักงานทุกระดับ
        และผู้รับเหมาทุกประเภท โดยมีเป้าหมายหลัก 3 ประการ ได้แก่
        การปฏิบัติตามกฎระเบียบความปลอดภัยอย่างเคร่งครัด โดยไม่มีข้อยกเว้น
        การไม่ยอมให้การเกิดอุบัติการณ์ซ้ำซ้อน
        และการตั้งเป้าหมายไม่เกิดอุบัติเหตุขึ้นภายในการปฏิบัติงาน ภายใต้นโยบาย 3 ZEROs
        อันประกอบด้วย ZERO INCIDENT ZERO REPEAT และ ZERO COMPROMISE

    -   ระบบการรายงานผลการปฏิบัติงานด้านสิ่งแวดล้อมและความปลอดภัยรายเดือน
        (Performance Reporting System : PRS) ปัจจุบันได้มีการรวบรวมข้อมูล
        และรายงานต่อคณะกรรมการการพัฒนาที่ยั่งยืน เพื่อการเฝ้าระวังป้องกัน
        และบริหารจัดการการควบคุมมลพิษ และอุบัติภัย

    -   ดำเนินการจัดทำคู่มือและแนวทางการปฏิบัติงานด้านการจัดการสิ่งแวดล้อม
        อาชีวอนามัยและความปลอดภัย ที่ใช้เป็นมาตรฐานเดียวกันทั่วทั้งองค์กร
        เพื่อเป็นแนวทางให้หน่วยงานผลิตนำไปปรับใช้ในการป้องกันและลดผลกระทบทางด้านสิ่งแวดล้อม
        อาชีวอนามัยและความปลอดภัย

    -   การสร้างระบบประกันคุณภาพ (Quality Assurance Review: QAR)
        เพื่อเป็นการตรวจสอบระบบการจัดการด้านสิ่งแวดล้อมและความปลอดภัยทั้งกระบวนการ
        ให้เป็นไปตามแนวทางปฏิบัติงานด้านการจัดการสิ่งแวดล้อม
        อาชีวอนามัยและความปลอดภัย เพื่อให้เกิดการพัฒนาอย่างต่อเนื่อง โดยในปี 2553
        ได้เริ่มตรวจสอบ 2 กระบวนการหลัก คือการจัดการสภาพน้ำที่เป็นกรดจากการทำเหมือง
        (Acid Mine Drainage Management) และ
        การบริหารเพื่อตอบสนองต่อเหตุวิกฤติและเหตุฉุกเฉิน (Crisis and Emergency
        Management Activation)

    -   ส่งเสริมให้มีการจัดทำระบบการจัดการคุณภาพ (ISO 9001)
        ระบบการจัดการสิ่งแวดล้อม (ISO14001)
        และระบบการจัดการอาชีวอนามัยและความปลอดภัย (OHSAS 18001)
        ในแต่ละหน่วยการผลิต เพื่อให้เกิดการจัดการอย่างเป็นระบบ มีการตรวจสอบภายใน
        และมีการพัฒนาอย่างต่อเนื่อง

    -   จัดทำแผนแม่บทสำหรับการปิดเหมือง
        และติดตามตรวจสอบสถานภาพของการดำเนินงานเป็นประจำทุกปี
        เพื่อให้มั่นใจว่าการดำเนินการในด้านสิ่งแวดล้อม
        มีความเหมาะสมต่อสภาพพื้นที่และชุมชนมากที่สุด

    -   การประกาศนโยบายอาชีวอนามัยและความปลอดภัย
        โดยยึดหลักการกระจายความรับผิดชอบ การปฏิบัติตามกฎหมาย
        และกฎความปลอดภัยของบริษัทฯ อย่างเคร่งครัด การบริหารจัดการความเสี่ยง
        และการสร้างวัฒนธรรมความปลอดภัยทั่วทั้งองค์กร

    -   การประกาศนโยบายสิ่งแวดล้อม โดยยึดหลักการใช้ทรัพยากรอย่างคุ้มค่า
        การลดผลกระทบสิ่งแวดล้อมให้อยู่ในระดับต่ำ ตามเกณฑ์ที่กฎหมายกำหนด
        และส่งเสริมการจัดการสิ่งแวดล้อมให้มีการพัฒนาอย่างต่อเนื่อง

    -   การประกาศนโยบายคาร์บอน (Carbon Policy)
        ด้วยความตระหนักถึงความรับผิดชอบต่อสังคมและตอบสนองต่อความเสี่ยงจากภาวะโลกร้อน
        และเป็นแนวทางในการควบคุมการปล่อยก๊าซเรือนกระจกจากกระบวนการผลิตทั้งทางตรงและทางอ้อม
        รวมถึงส่งเสริมการวิจัยและนำเทคโนโลยีที่เหมาะสมมาใช้ในการลดการปล่อยก๊าซเรือนกระจก

-   ผลการปฏิบัติจริงในรอบปีที่ผ่านมา จากการรายงานผลการปฏิบัติงานของหน่วยผลิตปี 2553
    พบว่า

    -   การปฏิบัติตามมาตรฐานด้านสิ่งแวดล้อม (Environmental Compliance)
        ซึ่งเป็นรายงานผลการติดตามตรวจวัดคุณภาพสิ่งแวดล้อมที่หน่วยผลิตจะต้องดำเนินการตามที่ภาครัฐกำหนดทุกไตรมาส
        โดยปี 2553 มีค่าเฉลี่ยการปฏิบัติตามมาตรฐานฯ สอดคล้องตามกฎหมายร้อยละ 100
        (ข้อมูล ณ สิ้นเดือนพฤศจิกายน 2553)

    -   การใช้พลังงานในการผลิต เนื่องจากการผลิตมีการใช้ทั้งพลังงานไฟฟ้าและน้ำมัน
        จึงได้มีการปรับค่าหน่วยของพลังงานเป็นจูลล์ (Joule) โดยในปี 2553
        มีการใช้พลังงานโดยเฉลี่ย 0.52 กิกะจูลล์ (Giga Joule: GJ) ต่อการผลิตถ่านหิน 1
        ตัน (ข้อมูล ณ สิ้นเดือนตุลาคม 2553) ซึ่งเป็นข้อมูลเฉพาะเหมืองอินโดมินโค
        เหมืองโจร่ง และเหมืองทรูบาอินโดเท่านั้น
        เนื่องจากเหมืองในประเทศไทยได้ยุติการผลิตลงและอยู่ในช่วงการฟื้นฟูสภาพเหมืองเพื่อคืนพื้นที่ให้กับทางราชการต่อไป

    -   ข้อมูลสถิติอุบัติเหตุของบริษัท ปี 2551 – ปี 2553

+--------+----------------------+---------------------+---------------+
| ปี      | อัตร                  | อัตราการเสียชีวิต       | ค่าความเส      |
|        | าความถี่ของการบาดเจ็บต่อ |                     | ียหายของอุบัติเหตุ |
|        | 1 ล้านชั่วโมงการทำงาน   | ต่อ 1                | (USD)         |
|        |                      | ล้านชั่วโมงการทำงาน    |               |
|        | (Injury Frequency    |                     |               |
|        | Rate : IFR)          | (Fatality Rate)     |               |
+--------+----------------------+---------------------+---------------+
| 2551   | 3.6                  | 0.06                | 2,730,657     |
+--------+----------------------+---------------------+---------------+
| 2552   | 0.17                 | 0.00                | 3,563,019     |
+--------+----------------------+---------------------+---------------+
| 2553*  | 0.44                 | 0.03                | 1,754,842     |
+--------+----------------------+---------------------+---------------+

*ข้อมูล ณ เดือนพฤศจิกายน 2553

-   สถิติอุบัติเหตุของบริษัทในปี 2553 ทุกๆ การทำงาน 1 ล้านชั่วโมง มีผู้ได้รับบาดเจ็บ
    (Injury Frequency Rate : IFR) 0.44 และมีอัตราการเสียชีวิต (Fatality Rate)
    0.03 ค่าความเสียหายจากอุบัติเหตุเป็นเงิน 1,754,842 เหรียญสหรัฐฯ
    เมื่อเทียบกับสถิติอุบัติเหตุปีที่ผ่านมา จะเห็นได้ว่าปี 2553 มีอัตราการเสียชีวิตเพิ่มขึ้นจากปี
    2552 จากอุบัติเหตุของผู้รับเหมาภายในโรงซ่อมบำรุง จนมีผู้เสียชีวิต 1 ราย ซึ่งบริษัทฯ
    มิได้นิ่งนอนใจ โดยได้ประกาศนโยบาย 3 ZEROs เพื่อให้บรรลุผลสำเร็จภายในปี 2556

-   งบประมาณและค่าใช้จ่ายสำหรับการจัดการสิ่งแวดล้อมและฟื้นฟูสภาพเหมือง

  เพื่อเป็นการลดความเสี่ยงที่เกิดจากการฟื้นฟูสภาพเหมืองและการจัดการสิ่งแวดล้อมที่ไม่เหมาะสม
  ภายหลังเสร็จสิ้นการผลิตในแต่ละพื้นที่แล้ว บริษัทฯ ได้จัดตั้งกองทุนฟื้นฟูสภาพเหมือง
  (Rehabilitation Fund) มาตั้งแต่ปี 2536
  โดยกันเงินรายได้จากการขายส่วนหนึ่งเข้าสู่กองทุนในอัตรา 4 - 14 บาทต่อตันถ่านหิน
  สำหรับเหมืองในประเทศไทย และ 0.10 - 0.20 เหรียญสหรัฐฯ
  ต่อตันถ่านหินสำหรับเหมืองในสาธารณรัฐอินโดนีเซีย
  เงินจำนวนดังกล่าวจะถูกจัดสรรเพื่อกิจกรรมด้านสิ่งแวดล้อมประจำปี
  และกิจกรรมการฟื้นฟูสภาพเหมืองภายหลังสิ้นสุดการผลิตแล้ว
  ซึ่งในปัจจุบันเหมืองในประเทศไทยทั้งหมดได้หยุดการผลิต
  และอยู่ในช่วงของการฟื้นฟูสภาพเหมืองและได้ดำเนินการส่งคืนพื้นที่บางส่วนที่ได้ทำการฟื้นฟูสภาพแล้วให้แก่ทางราชการ

4.4 งานที่ยังไม่ได้ส่งมอบ

  - ไม่มี -